title: Riikka Räisänen

text: Koulutukseltaan Räisänen on yhteiskuntatieteiden maisteri. Hän opiskeli Tampereen yliopistossa tiedotusoppia, kansainvälistä politiikkaa ja kansantaloustiedettä. Räisänen on myös käynyt Sanoman toimittajakoulun taloustoimittajakurssin vuosina 1998–1999.


title: Esa Swanljung

text: Esa Swanljung (s. 25. marraskuuta 1949 Helsinki) on Työeläkevakuuttajat TELAn entinen toimitusjohtaja ja entinen ammattiyhdistysjohtaja.


title: Esa Swanljung

text:
Swanljung aloitti TELAn toimitusjohtajana vuonna 2000, mitä ennen hän toimi vuodesta 1990 toimihenkilökeskusjärjestö STTK:n puheenjohtajan tehtävässä. Hän jäi eläkkeelle syksyllä 2011. Hän aloitti ammattiyhdistysuransa vuonna 1976 Radio- ja televisiotoimittajien liiton (RTTL) lakimiehenä, josta tehtävästä siirtyi vuonna 1979 STTK:n asiamieheksi. Hän on toiminut myös Kuntien teknillisten keskusliiton (KTK) projektijohtajana vuosina 1983–1984 ja STTK-J:n pääsihteerinä vuosina 1984–1990. Vuosina 1989–1990 hän oli virkavapaalla STTK-J:n pääsihteerin tehtävästä toimiessaan muutaman kuukauden oikeusministeri Matti Louekosken poliittisena sihteerinä.
Swanljung vaikutti vuosinaan TELAn johdossa myös eurooppalaisessa sosiaaliturvan edunvalvontajärjestössä AEIP:ssä (European Association of Paritarian Institutions). Hän toimi vuosina 2009–2011 järjestön puheenjohtajana. Swanljung on koulutukseltaan oikeustieteen kandidaatti, joksi hän valmistui vuonna 1976 Helsingin yliopistosta.


title: Tsimafei Dzeinitšenka

text: Tsimafei Dzeinitšenka (s. 5. marraskuuta 1986 Homel, Valko-Venäjän SNT) on valkovenäläinen kreikkalais-roomalaisen tyylin painija ja Euroopan mestari.


title: Tsimafei Dzeinitšenka

text: 96-kiloisissa painiva Dzeinitšenka voitti Euroopan mestaruuden Dortmundissa 2011. Hän on saavuttanut myös yhden MM-hopean ja yhden EM-hopean.


title: Villa Fiorito

text: Villa Fiorito on lähiö Lomas de Zamora Partidon alueella Buenos Airesin maakunnassa. Se kuuluu Buenos Airesin suurkaupunkialueeseen ja sijaitsee melko lähellä kaupungin keskustaa. Alueen väkiluku vuonna 2001 oli 42 904. Jalkapalloilija Diego Maradona on alueelta kotoisin.


title: Pyhän ylienkeli Mikaelin kirkko

text: Pyhän ylienkeli Mikaelin kirkko on Mikkelin ortodoksisen seurakunnan keskus, joka aloitti toimintansa vuonna 1958 arkkipiispa Paavalin vihkimänä.


title: Pyhän ylienkeli Mikaelin kirkko

text: Kirkko rakennettiin arkkitehti Ilmari Ahosen piirustusten mukaan. Sen edeltäjä, Georgios Voittajan kirkko oli ollut poissa käytöstä vuodesta 1917 lähtien ja purettiin vuonna 1958.


title: Pyhän ylienkeli Mikaelin kirkko

text: Kirkossa syttyi 7. lokakuuta 2018 tulipalo, joka ehti aiheuttaa savuvahinkoja.


title: Tamás Lőrincz

text: Tamás Lőrincz (s. 20. joulukuuta 1986 Cegléd) on unkarilainen kreikkalais-roomalaisen tyylin painija. Hän on olympia- ja MM-mitalisti sekä Euroopan mestari.


title: Tamás Lőrincz

text: Lőrincz on saavuttanut urheilu-urallaan 66–77 kg:n sarjoissa olympiahopeaa Lontoon olympialaisissa 2012, MM-hopeaa Budapestista 2018 sekä MM-pronssia Taškentissa 2014 ja Pariisissa 2017. EM-kilpailuista hän on saavuttanut kultaa Moskovasta 2006, Tbilisissä 2013 ja Vantaalla 2014 sekä yhden EM-hopean ja kolme EM-pronssia. Pekingin kesäolympialaisissa 2008 Lőrincz oli kahdeksas.


title: Santtu-Matias Rouvali

text: Santtu-Matias Rouvali (s. 5. marraskuuta 1985 Lahti) on suomalainen kapellimestari ja lyömäsoittaja.


title: Santtu-Matias Rouvali

text: Rouvali aloitti orkesterinjohdon opinnot Sibelius-Akatemiassa 2007 Leif Segerstamin johdolla. Hänen kapellimestarinuransa sai sysäyksen syyskuussa 2009, jolloin hän johti pikahälytyksellä Radion sinfoniaorkesterin konsertin. Sen jälkeen Rouvali on johtanut RSO:n ohella muun muassa Tampere Filharmoniaa, Kymi Sinfoniettaa, Keski-Pohjanmaan Kamariorkesteria, Tapiola Sinfoniettaa, Sinfonia Lahtea ja Residentie orkest Haagia. Syyskuussa 2010 Rouvali teki sopimuksen tunnetun lontoolaisen HarrisonParrott-agentuurin kanssa. Syksystä 2011 lähtien Rouvali toimii Tapiola Sinfoniettan taiteellisena partnerina.


title: Santtu-Matias Rouvali

text:
Rouvali aloitti syksyllä 2013 Tampere Filharmonian taiteellisena johtajana ja ylikapellimestarina. Hän johti itsenäisyyspäivän konsertissa 2013 sekä 2014 Tampere Filharmoniaa Tamperetalossa. Rouvali on valittu Göteborgin sinfoniaorkesterin ylikapellimestariksi. Hän aloittaa tehtävässä kaudella 2017–2018. Sopimus on nelivuotinen.
Lyömäsoittajana Rouvali on voittanut Eurovision Nuorten solistien Suomen karsinnan vuonna 2004 ja esiintynyt muun muassa Sinfonia Lahden, RSO:n ja Mikkelin kaupunginorkesterin solistina. Hän on Se ensemblen kapellimestari ja yksi Sen perustajajäsenistä.


title: Santtu-Matias Rouvali

text: Rouvalilla on vuonna 2014 syntynyt poika suhteestaan pianisti Heini Lehdon kanssa. Rouvali asuu avoliitossa Tampere Filharmonian sellisti Elina Sipilän kanssa Tampereella.


title: Shava

text: Shava on suomalainen yhtye. Yhtye kutsuu esittämäänsä musiikkia suomibhangraksi, jossa punjabilainen bhangra yhdistyy suomenkielisiin sanoituksiin. Yhtye julkaisi ensilevynsä Betoninen kotimaani 13. lokakuuta 2010. Levy voitti Vuoden kansanmusiikkilevy 2010 -yleisöäänestyksen. Yhtye on konsertoinut Suomessa, Italiassa, Saksassa, Sveitsissä, Ranskassa, Isossa-Britanniassa, Belgiassa, Alankomaissa, Kanadassa ja Islannissa. Yhtyeeseen kuuluvat Kiureli Sammallahti (laulu, koskettimet), Valtteri Bruun (kielisoittimet), Jussi Miettola (rummut), Sami Rönkä (dhol, tabla) ja Lauri Salokoski (basso). Merkittäviä ja vakituisia vierailijoita yhtyeen keikoilla ovat olleet birminghamilainen bhangramusiikin soittaja Gurcharan Mall sekä Suomessa asuva intialainen laulajatar Peali Juva. "Betoninen kotimaani" - levyllä rumpuja soittaa yhtyeen silloinen rumpali Hannu Risku, joka myös räppää kahdella levyn kappaleella. Levyllä esiintyy tämän lisäksi useita vierailijoita, mm. kappaleessa "Usko" rumpuun soittavat yhtyeen alkuperäiskokoonpanoon kuuluneet Karo Sampela, Roope Aarnio ja Dile Kolanen.


title: Shava

text: Shava osallistuu Uuden Musiikin Kilpailuun 2015 kappaleella "Ostarilla". Kappale löytyy myös yhtyeen uudelta levyltä Langaton yhteys.


title: Banaroo

text: Banaroo oli saksalainen pop-musiikkia esittävä kahden mieslaulajan ja kahden naislaulajan muodostama yhtye. Yhtyeen jäsenet olivat Robbert "Bobby" Dessauvagie, Stefanie "Steffy" Dreyer, Kathrin "Cat“ Geißler ja Vittorio "Vito“ Magr. Yhtye menestyi parhaiten Keski-Euroopan maissa, Saksassa, Itävallassa ja Sveitsissä.


title: Banaroo

text: Banaroon debyyttisingle "Dubi Dam Dam" julkaistiin kesäkuussa 2005. Se sijoittui listoille neljässä eri maassa, ja parhaimmillaan toiseksi Saksassa ja Itävallassa. Kesäkuussa julkaistiin yhtyeen ensimmäinen albumi, "Banaroo's World". Albumi sijoittui albumilistojen ykköseksi Saksassa ja Itävallassa. Saksassa albumi myi platinalevyyn oikeuttavan määrän ja Itävallassa kultalevyyn oikeuttavan määrän.


title: Banaroo

text: Yhtyeen toinen albumi, "Christmas World" julkaistiin marraskuussa 2005. Vuonna 2006 ilmestyi kolmas albumi, "Amazing", ja vuonna 2007 albumit "Fly Away" ja "The Best of Banaroo". Yhtye lopetti vuonna 2008.


title: John Abraham

text: John Abraham (s. 17. joulukuuta 1972 Kochi, Kerala) on intialainen näyttelijä ja elokuvatuottaja. Aloitettuaan uransa mallina, hän teki näyttelijändebyyttinsä elokuvassa "Jism" (2003). Hänen ensimmäinen menestyselokuvansa oli "Dhoom" (2004). Hän näytteli kriitikoiden ylistämässä elokuvassa "Water" (2005), ja sai parhaan miessivuosan Filmfare Awards -ehdokkuuden elokuvasta "Baabul" (2006). Abraham perusti oman tuotantoyhtiön, John Abraham Entertainmentin.


title: John Abraham

text: John Abraham seurusteli näyttelijä Bipasha Basun kanssa vuosina 2002–2011.


title: Venejärvi

text: Venejärvi voi tarkoittaa seuraavia:


title: Estadio Nuevo Vivero

text: Estadio Nuevo Vivero on stadion Badajozissa Espanjassa. Stadion toimii pääosin jalkapallonäyttämönä, kun se isännöi jalkapalloseura Club Deportivo Badajozin kotiotteluita. Stadionin yleisökapasiteetti on 15 598 ja se on avattu vuonna 1998.


title: Estadio Nuevo Vivero

text: Espanjan jalkapallomaajoukkue on pelannut stadionilla kahdesti, joista se on voittanut molemmat.


title: Jääkäriliitto

text: Jääkäriliitto oli vuonna 1920 perustettu järjestö, jonka tehtävänä oli Kuninkaallisen preussilaisen jääkäripataljoonan 27:n perinteiden ja aatteellisen perustan vaaliminen. Se toimi jääkäreiden yhdyssiteenä ja konkreettiseen ohjelmaan kuuluivat myös taloudelliset avustukset puutteessa eläville. Alkuun jäsenmäärä oli 2 000, ja esimerkiksi vuonna 1961 noin 600. Jääkäriliitto lopetti toimintansa 25. helmikuuta 1988, jääkäreiden Suomeen paluun 70-vuotispäivänä, kun enää vain kymmenen jääkäriä oli elossa. Heistä jääkärieversti Bertil Heinrichs, jääkärikomentaja Kauko Ikonen, jääkärivänrikki Karl Albinus Johansson, jääkärieversti Iivari Kauranen ja jääkärikenraaliluutnantti Väinö Valve olivat tilaisuudessa läsnä Finlandia-talossa. Muut vielä elossa olleet jääkärit olivat jääkärikapteeniluutnantti Silvo Peltonen, jääkäri Henrik Edvard Rönngård, jääkäriluutnantti Emil Sjöholm, jääkärikenraali Väinö Vainio ja jääkäriluutnantti Åke Weber.


title: Jääkäriliitto

text: Jääkäriliiton perinnetyötä jäi jatkamaan 25. helmikuuta 1966 perustetettu , joka aluksi toimi nimellä "Jääkärinuoret", jonka rinnalla toimii 8. maaliskuuta 1972 perustettu Jääkärisäätiö.


title: HMS Ben-my-Chree

text: HMS Ben-my-Chree oli matkustajalautta ja ensimmäisessä maailmansodassa Britannian kuninkaallisen laivaston vesilentokoneidenemälaiva. Aluksen valmisti vuonna 1907 Vickers, Sons and Maxim nopeaksi matkustaja-alukseksi Isle of Man Steam Packet -yhtiölle kuljettamaan matkustajia pääsaaren ja Manin välillä. Alukselta noussut lentokone teki ensimmäisenä alukselta nousseena koneena torpedoiskun alusta vastaan 12. elokuuta 1915. Aluksen nimi tarkoittaa Mansaarten kielellä "sydämeni naista".


title: HMS Ben-my-Chree

text: Isle of Man Steam Packet Company tilasi vuonna 1907 Vickers, Sons and Maximilta Barrow-in-Furnessista SS "Ben-my-Chreen", jonka tilaushinta oli 112 000 puntaa. Aluksen voimanlähteenä oli kolme Vickersin suoravetoista höyryturbiinia, jotka oli kytketty kukin omaan akseliinsa. Alus saavutti 11. heinäkuuta 1908 koeajoissa 73,9 merimailin matkalla Cumbaesta Scull Martinin majakkalaivalle. Merellä aluksella oli 8 solmun vastatuuli sekä kahden solmun luode, mitta paluumatkalla tuuli tyyntyi. Kahdella yrityksellä aluksen keskinopeudeksi mitattiin 25,34 solmua, ja alus kykeni kaksi tuntia matkaamaan 26,83 solmun nopeudella. Ulommat turbiinit pyörivät 480 kierrosta minuutissa ja keskimmäinen korkeapaineturbiini 460 kierrosta minuutissa. Värinä maksiminopeudella ei ollut häiritsevää. Alus kykeni paikaltaan kiihdyttämään maksiminopeuteen 66 sekunnissa.


title: HMS Ben-my-Chree

text: Koeajot kestivät vain päivän, minkä jälkeen alus palasi Greenockiin laskemaan maihin tilaajan edustajat ja hiilestämään. Alus jatkoi matkaansa Liverpooliin, jossa se siirrettiin telakalle lopullista tarkastusta varten ennen tilaajalle luovuttamista. Isle of Man Steam Packet Company vastaanotti uuden lippulaivansa sekä maksoi lopun kauppahinnasta telakalle 14. heinäkuuta 1908.


title: HMS Ben-my-Chree

text: Kattiloissa poltettiin 95 tonnia hiiltä päivässä, mikä teki siitä kalliin käyttää jopa täydellä matkustajamäärällä. Sen seurauksensa alus oli yhdeksän kuukautta vuodessa satamassa. Aluksella oli 119 hengen miehistö, ja sen oli luvallista kuljettaa kerrallaan 2 549 matkustajaa.


title: HMS Ben-my-Chree

text: Kuninkaallinen laivasto lunasti aluksen 1. tammikuuta 1915, ja seuraavana päivänä aloitettiin Cammell Lairdin telakalla Birkenheadissä aluksen muuttaminen vesilentokoneiden emälaivaksi, HMS "Ben-my-Chreeksi". Aluksen jälkimmäisen savuhormin takana olleet kansirakenteet poistettiin, ja niiden tilalle rakennettiin lentokonehangaari kuudelle lentokoneelle. Koneiden siirtämiseksi asennettiin nosturi. Aluksen etukannelle rakennettiin 18-metrinen lentoonlähtöalusta. Lisäksi alus aseistettiin neljällä 12 naulan tykillä ja kahdella kolminaulaisella ilmatorjuntatykillä. Toukokuussa 1916 alukselle asennettiin lisää 12 naulan tykkejä sekä kahden naulan ilmatorjuntatykkejä.


title: HMS Ben-my-Chree

text: Alus liitettiin aluksi Harwichiin sijoitettuihin yksiköihin päällikkönään Cecil L'Estrange Malone. Se osallistui 3. toukokuuta Norddeichiin tehtyyn ilmaiskuun, jolloin aluksen Sopwith Schneider laukaistiin lentoonlähtöalustalta kelkkaa käyttäen. Isku kuitenkin keskeytettiin tiheän sumun vuoksi, ja alus palasi satamaan seuraavana päivänä. Hävittäjä HMS "Lennox" törmäsi tiheässä sumussa alukseen 6. toukokuuta, mutta onneksi vauriot jäivät vähäisiksi. Seuraava yritys iskeä Norddeichiin tehtiin 11. toukokuuta, mutta sekin peruutettiin onnettomien yhteensattumien vuoksi (muun muassa aluksen lentokoneen moottori ei käynnistynyt).


title: HMS Ben-my-Chree

text: Toukokuun lopulla alus oli matkalla Dardanelleille, jossa sen lentokoneiden tehtävänä oli toimia tykistöntulenjohtajina.


title: Juha Niinikoski (salibandyn pelaaja)

text: Juha Niinikoski (9. huhtikuuta 1973 – 3. huhtikuuta 2011) oli suomalainen salibandyn pelaaja.


title: Juha Niinikoski (salibandyn pelaaja)

text: Niinikoski pelasi vuosien 1993 ja 1999 välillä yhteensä 103 runkosarjaottelua pääsarjatasolla, Salibandyliigassa ja sitä edeltäneessä SM-sarjassa. Pisteitä hän teki näissä otteluissa yhteensä 114, 71 maalia ja 43 syöttöpistettä. Hänen edustamiaan pääsarjatason seuroja olivat Synkkä Uhma, jossa hän pelasi kauden 1993–1994, Tapanilan Erä, jossa hän pelasi kauden 1994–1995, Vuosaaren Viikingit, jossa hän pelasi kaksi kautta, kaudet 1995–1996 ja 1996–1997, ja HIFK, jossa hän pelasi niin ikään kaksi kautta, kaudet 1997–1998 ja 1998–1999. Hän oli voittamassa urallaan yhtä SM-hopeaa ja kahta SM-pronssia.


title: Juha Niinikoski (salibandyn pelaaja)

text: Niinikoski pelasi myös seitsemän ottelua Suomen salibandymaajoukkueessa. Hän oli osa joukkuetta, joka voitti kultaa salibandyn Euroopan-mestaruuskilpailuissa 1995. Pääsarjauransa jälkeen hän jatkoi pelaamista Suomen Salibandyliiton muilla sarjatasoilla ja toimi lisäksi Tapanilan Erän juniorivalmentajana. Varsinaiselta ammatiltaan hän oli fysioterapeutti.


title: Juha Niinikoski (salibandyn pelaaja)

text: Niinikoski kuoli huhtikuussa 2011 saatuaan sairauskohtauksen kesken Suomen Salibandyliiton M35-sarjan välikarsintaottelun. Hän oli kuollessaan 37-vuotias.


title: Helsingin Yliopiston Kemistit

text: Helsingin Yliopiston Kemistit ry (HYK) on vuonna 1927 perustettu Helsingin yliopiston kemian opiskelijoiden aine- ja etujärjestö. HYK julkaisee järjestön omaa lehteä, Esitislettä. Järjestön puheenjohtajana toimii tällä hetkellä (2019) Timo Sundström. HYK:in haalarien väri on musta.


title: Mount Mitchell

text: Mount Mitchell on 2 037 metriä korkea, metsän peittämä vuori, joka on korkein huippu Appalakkien vuoristossa ja samalla korkein kohta Mississippijoen itäpuolisessa osassa Yhdysvaltoja. Se syntyi prekambrikaudella, kauan ennen Kalliovuorten kohoamista, mutta miljoonia vuosia jatkunut eroosio on madaltanut ja pyöristänyt sen huippua. Vuoren ympärillä levittäytyy 690 hehtaarin laajuinen Mount Mitchell State Park, jonka alppimetsät ovat ainutlaatuisia maailmassa.


title: Mount Mitchell

text: Mount Mitchell sijaitsee Yanceyn piirikunnassa Pohjois-Carolinan länsiosassa, noin 30 kilometriä Ashevillen kaupungista koilliseen. Se kuuluu hevosenkengän muotoiseen Black Mountainsin vuorijonoon, jonka huiput ovat korkeimpia ja jylhimpiä Blue Ridge Mountainsin vuoristoalueella ja koko Appalakeilla. Lähin sitä korkeampi vuori sijaitsee lähes 2 000 kilometrin päässä Kalliovuorilla New Mexicossa. Yhdysvalloissa sijaitsevista vuorista vain Kalifornian Mount Whitney on vielä kauempana sitä korkeammista vuorista.


title: Mount Mitchell

text: Mount Mitchellin kallioperä edustaa Ashen metamorfista kivilajiseuruetta, joka sai alkunsa prekambrisella maailmankaudella merenpohjaan kerrostuneista sedimenteistä. Noin 800 miljoonaa vuotta sitten kiveksi tiivistyneisiin sedimentteihin työntyi syvältä maan uumenista rauta- ja magnesiumpitoista magmaa, josta muodostui maan alle intruusio. Satoja miljoonia vuosia myöhemmin alkuperäinen kallioperä poimuttui korkeaksi ja jylhäksi vuoristoksi mannerlaattojen törmätessä toisiinsa. Kova kuumuus ja paine muuttivat maan sisään painuneet kivilajit gneissiksi ja liuskeeksi ja maaperän hiekka- ja savikerrostumat kvartsiksi, maasälväksi ja biotiitiksi, jotka näkyvät vuoren kallioperässä edelleen tummina ja vaaleina raitoina. Miljoonien vuosien kuluessa tuuli, vesi ja muut luonnonvoimat ovat kuluttaneet Black Mountainsin huiput mataliksi ja muodoltaan pyöreiksi. Mount Mitchell on säilynyt vuorijonon korkeimpana huippuna, sillä se on muodostunut metamorfisista magmakivilajeista, jotka kestävät hyvin rapautumista.


title: Mount Mitchell

text: Ilmastoltaan Mount Mitchell muistuttaa enemmän Kanadaa kuin Pohjois-Carolinaa. Vuorella sataa tasaisesti ympäri vuoden ja ilman keskimääräinen lämpötila on +16 °C heinäkuussa ja −4 °C tammikuussa. Huipulle sataa lunta keskimäärin 150 senttimetriä vuodessa.


title: Mount Mitchell

text: Mount Mitchellin huippu on luonnonsaareke, jonka monipuolinen ja erikoislaatuinen eliölajisto muistuttaa pohjoisten vuoristoseutujen lajistoa. Tämä johtuu siitä, että pleistoseenin jääkausijaksoilla Black Mountainsille levisi pohjoisesta arktisia lajeja, jotka jäivät elämään sen korkeimmille vuorenhuipuille ilmaston lämpenemisen jälkeen. Muutamia vuorella esiintyviä kasvien ja eläinten alalajeja ei tavata missään muualla.


title: Mount Mitchell

text: Aikaisemmin Mount Mitchellin huippua ja ylärinteitä peittivät tuuheat virginianpihta- ja punakuusimetsät. Alarinteillä puuston valtalajeja olivat amerikankastanja, tammet, hikkorit, hopeapaju ja tähkävaahtera ja vielä niitä alempana amerikanpihlajat. Alkuperäisistä metsistä on jäljellä enää rippeet, sillä metsänhakkuut, kasvitaudit ja tuohohyönteiset ovat hävittäneet suurimman osan virginianpihdoista ja amerikankastanjoista ja huomattavan osan punakuusista.


title: Mount Mitchell

text: Virginianpihtojen pahin tuholainen on pikkuruinen havukirva "Adelges piceae", jota uudet pihtasukupolvet onneksi näyttäisivät sietävän paremmin. Punakuusien kuolemille ei ole löydetty yhtä yksiselitteistä syytä: ilmeisesti ilmansaasteet ja niiden aiheuttamat happosateet ja otsonin muodostuminen heikentävät puiden kykyä selviytyä luonnollisesta rasituksesta. Ongelman vakavuutta ja laajuutta kuvaa hyvin se, että vuorenhuippu peittyy jopa kahdeksana päivänä kymmenestä sankkaan sumuun, joka on yhtä hapanta kuin etikka.


title: Mount Mitchell

text: Kuolleiden puiden tilalle on vähitellen levinnyt pilvikirsikoita, keltakoivuja, amerikanpihlajia ja tähkävaahteria mutta jonkin verran myös uusia virginianpihtoja ja punakuusia. Metsäpurojen varsilla kasvaa virginianalppiruusuja ja puiden alla viihtyvät monet varpu- ja pensaskasvit, esimerkiksi mustikka, amerikankarpalo, vadelma, terttuselja ja vuohenkuusamat. Metsän pohjaa peittävät käenkaalit ja saniaiset sekä sammalten ja sienten valtaamat kaatuneet puut.


title: Mount Mitchell

text: Mount Mitchellillä esiintyy runsaasti boreaalisen vyöhykkeen yrtti- ja kukkakasveja. Yleisiä lajeja ovat muun muassa hurtanheisi, päivänsilmä, valkolatva, liilakonnanyrtti, mäkikuisma ja päivänkakkara sekä lehdokkien sukuun kuuluva "Platanthera grandiflora". Vuorella tavataan myös muutamia kuusi- ja pihtametsien kasveja, jotka ovat vaarantuneita tai erittäin uhanalaisia Pohjois-Carolinassa ja Tennesseessä. Näihin luetaan esimerkiksi kellukoiden sukuun kuuluva "Geum radiatum" ja asterikasvien heimoon kuuluvat "Rugelia nudicaulis" ja "Liatris helleri".


title: Mount Mitchell

text: Vuoren ympäristössä on havaittu 91 lintulajia, joista monet ovat yleisempiä Uudessa-Englannissa ja Kanadassa kuin Pohjois-Carolinassa. Sen rinteillä viihtyvät muun muassa amerikanhippiäinen, pikkukäpylintu ja röyhelöpyy ja huipun yllä lentää usein muuttohaukkoja. Vuorella talvehtii yhteensä kaksikymmentä lintulajia, esimerkiksi amerikannokkavarpunen ja tammipunavarpunen. Peukaloiset, tammitiaiset, tummajunkot ja muutamat muut muuttolinnut siirtyvät vuodenaikojen rytmissä ainoastaan vuorenrinnettä ylös tai alas.


title: Mount Mitchell

text: Mount Mitchellillä liikkuvista päiväeläimistä yleisimpiä ovat valkohäntäpeura, mustakarhu ja haisunäätä ja yöeläimistä punailves ja harmaakettu. Kivien ja lahonneiden puunrunkojen välissä vilistää lyhythäntäpäästäisiä, peurahiiriä ja amerikanmetsämyyriä, ja vuoren viileänkosteissa metsissä elää yksi maailman monipuolisimmista pyrstösammakkolajistoista, jossa varsinkin keuhkottomat salamanterit ovat hyvin edustettuina. Rikkaaseen lajistoon kuuluu myös monia uhanalaisia ja vaarantuneita eläimiä, kuten amerikanliito-orava, amerikanhelmipöllö, "Plethodon welleri" -salamanteri ja kalliopäästäinen.


title: Mount Mitchell

text: Mount Mitchelliä ympäröivillä mailla eli cherokeeintiaaneja jo kauan ennen eurooppalaisten tutkimusmatkailijoiden saapumista Amerikan mantereelle. Ensimmäiset irlantilaisskotlantilaista ja englantilaista syntyperää olleet uudisasukkaat saapuivat seudulle 1700-luvun puolivälissä.


title: Mount Mitchell

text: Black Mountainsin ja Mount Mitchellin tieteellisen tutkimuksen aloitti ranskalainen kasvitieteilijä André Michaux, joka vuonna 1787 keräsi vuoristosta yli 2 500 näytettä puista, pensaista ja muista kasveista. Hän oli myös ensimmäinen, joka uskoi Pohjois-Amerikan itäosien korkeimman huipun sijaitsevan Black Mountainsilla. Samoihin aikoihin seudulla kävi skotlantilainen kasvitieteilijä John Fraser, jonka mukaan myöhemmin nimettiin siellä kasvava pihtalaji "Abies fraseri" eli virginianpihta.


title: Mount Mitchell

text: Mount Mitchellin korkeuden mittasi ensimmäisenä amerikkalainen Elisha Mitchell, joka toimi luonnontieteiden professorina Pohjois-Carolinan yliopistossa ja johtajana Pohjois-Carolinan geologian tutkimuskeskuksessa. Hän kiipesi vuorelle vuonna 1835 Big Tom -nimisen vuoristo-oppaan kanssa ja mittasi huipun korkeuden meren pinnasta käyttäen apunaan ilmapuntaria ja matemaattisia laskelmia. Toistettuaan mittaukset uudelleen vuosina 1838 ja 1844 professori Mitchell lopulta ilmoitti vuoren korkeudeksi 2 034 metriä, joka oli vain 3 metriä vähemmän kuin uudemmissa mittauksissa saatu korkeus.


title: Mount Mitchell

text: 1850-luvulla Mitchellin tutkimustulokset kyseenalaisti julkisesti hänen entinen oppilaansa Thomas Clingman, joka oli valittu Yhdysvaltojen edustajainhuoneen senaattoriksi. Ikääntynyt Mitchell palasi vuorelle vuonna 1857 tarkistamaan aikaisemmat mittaustuloksensa mutta kuoli tapaturmaisesti pudottuaan kalliolta. Hänet haudattiin Ashevilleen mutta jo seuraavana vuonna ruumis siirrettiin Mount Mitchellin huipulle ja vuori nimettiin hänen muistokseen. Lähistöllä sijaitseville kahdelle matalammalle vuorelle annettiin myöhemmin nimeksi Clingman’s Peak ja Big Tom.


title: Mount Mitchell

text: Mount Mitchell säilyi luonnontilaisena 1800-luvun loppuun saakka, jolloin sen rinteiltä alettiin kaataa metsää. Mittavat metsänhakkuut ja niihin liittyvät kaskeamiset muuttivat vuoren herkkää metsäluontoa perinpohjaisesti. Lopulta metsätuhoista huolestuneet kansalaiset ryhtyivät vastarintaan kuvernööri Locke Craigin johdolla. Vuonna 1916 vuoren ympäristöön perustettiin 690 hehtaaria laaja ja 8 kilometriä pitkä puistoalue, josta tuli Pohjois-Carolinan ensimmäinen osavaltiopuisto. Huipulle rakennettiin myöhemmin autotie, pysäköintialue, näköalatorni ja pieni museo.


title: Insestinen pornografia

text: Insestinen pornografia on pornografian alalaji, joka kuvaa insestiä eli sukulaisten keskinäistä seksuaalista vuorovaikutusta. Insestisen pornografian näyttelijöinä voi olla todellisia sukulaisia, mutta yleensä on vain palkattu toisiaan muistuttavia esiintyjiä, joiden esitetään olevan sukulaissuhteessa. Insesti on useissa maissa laitonta.


title: Insestinen pornografia

text: Luultavasti kuuluisin insestisen pornografian edustaja on "Taboo"-elokuvasarja. Sarjan ensimmäinen elokuva julkaistiin vuonna 1980 ja sen pääosassa näytteli Kay Parker. Elokuvalle kuvattiin monta jatko-osaa.


title: Taboo (täsmennyssivu)

text: Taboo voi tarkoittaa esimerkiksi seuraavia:


title: Borja Ekiza

text: Borja Ekiza Imaz (s. 6. maaliskuuta 1988 Pamplona, Navarra, Espanja) on espanjalainen jalkapalloilija, pelipaikaltaan keskuspuolustaja. Hän edustaa Espanjan korkeimmalla sarjatasolla Primera Divisiónissa pelaavaa Athleticia.


title: Borja Ekiza

text: Ekiza on Athleticin kasvatti. Hän siirtyi seuraan kaudeksi 2002–2003 pamplonalaisesta yleisseurasta Chantreasta, jota myös muun muassa Iker Muniain ja Mikel San José edustivat ennen Athleticia. Athleticin juniorijoukkueista valmistuttuaan Ekiza pelasi kaksi kautta C-joukkue Basconiassa ja kolme kautta B-joukkue Athletic B:ssä.


title: Borja Ekiza

text: Athleticin edustusjoukkueeseen Ekiza nousi alkuvuodesta 2011 korvaamaan loukkaantuneen Fernando Amorebietan. Hän debytoi Primera Divisiónissa 8. tammikuuta 2011 ottelussa Málagaa vastaan. Maaliskuussa 2011 hän teki seuran kanssa vuoteen 2013 ulottuneen jatkosopimuksen.


title: Boško Vuksanović

text: Boško Vuksanović (Бошко Вуксановић; 4. tammikuuta 1928 – 4. huhtikuuta 2011) oli jugoslavialainen vesipalloilija. Hän kuului joukkueeseen, joka sai hopeamitalin vuoden 1952 kesäolympialaisissa Helsingissä. Lisäksi Vuksanović oli muun muassa mukana saamassa pronssia Euroopan-mestaruuskilpailuissa Wienissä 1950 ja hopeaa Torinossa 1954. Hän toimi myös valmentajana esimerkiksi vuoden 1964 kesäolympialaisissa Tokiossa, jossa hänen valmentamansa joukkue sai hopeamitalin.


title: Mircəfər Bağırov

text: Mircəfər tai Mir Cəfər Abbas oğlu Bağırov (, 17. syyskuuta 1896 Quba – 7. toukokuuta 1956 Baku) oli neuvostoliittolainen puoluejohtaja. Kansallisuudeltaan hän oli azeri.


title: Mircəfər Bağırov

text: Mircəfər Bağırov syntyi talonpoikaisperheeseen. Koulun jälkeen hän kävi opettajakurssin ja työskenteli vuodesta 1915 lähtien maalaiskoulun opettajana. Maaliskuussa 1917 hän liittyi bolševikkipuolueeseen. Bağırov toimi Quban vallankumouskomitean varapuheenjohtajana vuonna 1917 ja osallistui Venäjän sisällissotaan vuosina 1918–1920. Vuonna 1920 hän työskenteli Karabahin alueen vallankumouskomitean varapuheenjohtajana, sotakomissaarina ja sotaoikeuden puheenjohtajana. Vuosina 1921–1933 hän toimi Azerbaidžanin SNT:n tšekan ja GPU:n puheenjohtajana sekä tasavallan sisäasiain kansankomissaarina ja kansankomissaarien neuvoston puheenjohtajana. Vuonna 1933 Bağırov nimitettiin Azerbaidžanin kommunistipuolueen keskuskomitean ja Bakun kaupunkikomitean ensimmäiseksi sihteeriksi. Vuonna 1934 hänet valittiin NKP(b):n keskuskomitean ehdokasjäseneksi ja vuonna 1939 keskuskomitean jäseneksi. Vuodesta 1937 lähtien hän toimi Neuvostoliiton korkeimman neuvoston kansanedustajana ja vuodesta 1938 sen puhemiehistön jäsenenä. Toisen maailmansodan aikana hän kuului Taka-Kaukasian rintaman sotaneuvostoon.


title: Mircəfər Bağırov

text: Stalinin kuoltua Lavrenti Berijan luottomiehenä tunnettu Bağırov nimitettiin NKP:n keskuskomitean puhemiehistön ehdokasjäseneksi ja Azerbaidžanin ministerineuvoston puheenjohtajaksi. Berijan kukistuttua vuonna 1953 hänet erotettiin tehtävistään ja siirrettiin Kuibyševneft-yhtymän henkilöstöpäällikön sijaiseksi. Maaliskuussa 1954 Bağırov erotettiin NKP:stä ja pidätettiin. Toukokuussa 1956 Neuvostoliiton korkeimman oikeuden sotakollegio tuomitsi hänet Berijan apurina kuolemaan. Pian tämän jälkeen Bağırov teloitettiin ampumalla.


title: Mircəfər Bağırov

text: Bağırov on laatinut Stalinin roolia suurentelevan teoksen Azerbaidžanin ja Bakun bolševikkijärjestöjen historiasta. Ennen asemansa menetystä hänet oli palkittu viidellä Leninin kunniamerkillä, kahdella punaisen lipun ja kahdella työn punaisen lipun kunniamerkillä sekä isänmaallisen sodan ensimmäisen asteen kunniamerkillä.


title: Karrageeni

text: Karrageenit ovat ryhmä sulfaattiesteriryhmiä sisältäviä polysakkarideja. Karrageeneja esiintyy erityisesti punalevissä, joissa niiden tehtävänä on toimia soluja tukevana materiaalina, kuten selluloosa kasveissa. Sulfaattiryhmien vuoksi karrageenit ovat negatiivisesti varautuneita ja hydrofiilisia. Karrageenit ovat hyytelömäistä ainetta, jota valmistetaan Pohjois-Atlantin punalevistä, kuten irlanninsammal ("Chondrus crispus")- ja "Gigartina stellata" -levistä. "Chondrus crispus" -punalevästä saatava karrageeni on pääasiassa κ- ja λ-karrageenia. Sitä saadaan myös "Gigartina mamillosa" -lajista.


title: Karrageeni

text: Karrageeni on elintarvikelisäaine (E 407) jota käytetään emulgointiaineena muun muassa jäätelöissä, hilloissa ja makeisissa. Sitä lisätään Suomessa myös kerman joukkoon jotta rasva ei nousisi pintaan.


title: Karrageeni

text: Karrageeni on saanut nimensä irlantilaisen Carragheenan-nimisen kylän mukaan.


title: Karrageeni

text: Karrageeni on leväkolloidi, ja sitä käytetään eläinperäisen liivatteen sijasta agar-agarin ohella kasviperäisenä hyytelöimisaineena.


title: Annie (täsmennyssivu)

text: Annie tarkoittaa seuraavia:


title: Steckse

text: Steckse ( tai "Steksė") on Henrikin Liivinmaan kronikassa mainittu liettualainen ruhtinas, joka sai surmansa taistelussa Kalparitaristoa vastaan. Steckse oli historioitsija Tomas Baranauskasin mukaan suuriruhtinas ja samoin Henrikin kronikassa mainitun Lielvārdessa surmansa saaneen nimeämättömän ruhtinaan seuraaja.


title: Steckse

text: Henrikin Liivinmaan kronikassa Steckse mainitaan vuonna 1214. Hänen mainitaan johtaneen liettualaisten sotajoukkoa, joka hyökkäsi Liivinmaalle Väinäjoen yli. Kronikan mukaan Kalparitaristoon kuulunut Berthold johti ritariston joukkoja ja latvialaisia liettualaisia vastaan ja väijytti nämä tiellä. Steckse sai surmansa usean liettualaisen ohella. Osa liettualaisista pääsi kronikan mukaan pakoon.


title: HMS Marshal Ney

text: HMS Marshal Ney oli Britannian Kuninkaallisen laivaston Marshal Ney -luokan monitori, joka valmistettiin ensimmäisen maailmansodan alkaessa.


title: HMS Marshal Ney

text: Alus tilattiin Palmers Shipbuilding and Iron Companyltä Jarrowista nimellä "HMS M13". Sen köli laskettiin tammikuussa 1915 telakkanumerolla 859 ja alus laskettiin vesille 17. kesäkuuta. Alus valmistui vielä samana vuonna 31. elokuuta. Se nimettiin uudelleen ranskalaisen Napoleonin sotien marsalkan Michel Neyn mukaan.


title: HMS Marshal Ney

text: Alus oli suunniteltu Belgian rannikon matalikkoja varten ja se oli varustettu tulitukitehtäväänsä varten kahdella 15 tuuman tykillä. Tykit olivat jääneet ylimääräisiksi Renown-luokan taisteluristeilijöiden uudelleen suunnittelusta, mutta ne eivät olleet ajoissa valmiit ja ne korvattiin "HMS Ramilliesilta". Käytetyt dieselmoottorit aiheuttivat teknisiä ongelmia, mikä rajoitti aluksen käyttöä.


title: HMS Marshal Ney

text: Aluksen tykkitornit poistettiin 1916 ja ne siirrettiin vasta vesille laskettuun "HMS Erebukseen". Niiden tilalle asennettiin yksi 9,2 tuuman tykki sekä neljä kuuden tuuman tykkiä ja samalla alus siirrettiin vartioalukseksi. Alus torjui Saksan keisarillisen laivaston hävittäjät, jotka iskivät Ramsgateen huhtikuussa 1917.


title: HMS Marshal Ney

text: Alus oli vuoden 1919 Queenborough'ssa tukikohta-aluksena ennen kuin sen aseet riisuttiin, minkä jälkeen se jatkoi 1920 palvelustaan Fort Blockhousessa varastolaivana. Alus nimettiin kesäkuussa 1922 "HMS Vividiksi", ja se jatkoi palvelustaan konemiesten koululaivana. Alus nimettiin tammikuussa 1934 "HMS Drakeksi" ja "HMS Alaunia II:ksi" 1947.


title: HMS Marshal Ney

text: "HMS Alaunia II" saapui 6. lokakuuta 1957 romutettavaksi Wardin romuttamolle Milford Haveniin.


title: Linja-autoliikenne Veikko Viitanen

text: Linja-autoliikenne Veikko Viitanen Oy (nimi vuoteen 1965 "Lauri Viitanen Oy") oli suomalainen Tampereella 1923–1985 toiminut linja-autoyritys.


title: Linja-autoliikenne Veikko Viitanen

text: Yritys sai alkunsa vuonna 1923 kun Lauri Viitanen alkoi liikennöidä isänsä rakentamalla linja-autolla Luopioisista vuoropäivin Hämeenlinnaan ja Tampereelle. Saman vuoden syksyllä teiden huonon kunnon estettyä ajojen jatkamisen Luopioisiin hän muutti Tampereelle ja aloitti liikenteen Vuohenojan ja Keskustorin välisellä linjalla. Vuonna 1928 Lauri Viitanen alkoi ajaa Uusikylä–Keskustori -linjaa. Kun tämä linja siirtyi 1957 Tampereen kaupungin liikennelaitokselle Viitanen siirtyi liikennöimään Tampereen ja Ylöjärven Siivikkalan väliä. Säännöllisen linjaliikenteen harjoittaminen oli tuolloin välttämätöntä, jotta myös tilausajojen suorittaminen oli mahdollista. Tällöin Viitasella oli 11 linja-autoa, joista jo puolet oli varusteltu tilausajoihin sopiviksi.


title: Linja-autoliikenne Veikko Viitanen

text: Viitanen aloitti tilauajojen ajamisen jo 1950-luvulla yhteistyössä Kalevi Keihäsen kanssa aina Etelä-Eurooppaa myöten, mutta erikoistui pian ajamaan tilausajoja pääasiassa yrityksille ja urheiluseuroille. Yhtiön nimeksi muuttui 1965 "Veikko Viitanen Oy" Lauri Viitasen pojan mukaan.


title: Linja-autoliikenne Veikko Viitanen

text: Veikko Viitanen myi yhtiön 1985 Länsilinjoille. Kauppaan kuului kahdeksan linja-autoa. Länsilinjat yhdisti Viitasen ajaman Siivikkala–Tampere linjan toisen ostamansa yrityksen E. Myllymäki Oy:n ajamaan Tampere–Höytämö-linjaan.


title: Luettelo Britannian kuninkaallisen laivaston monitoreista

text: Tämä on luettelo Britannian kuninkaallisen laivaston monitoreista.


title: Lilinkotisäätiö

text: Lilinkotisäätiö on vuonna 2004 perustettu säätiö, jonka tarkoituksena on parantaa psyykkisesti pitkäaikaissairaiden helsinkiläisten asemaa yhteiskunnassa. Tarkoituksensa toteuttamiseksi säätiö tuottaa palveluasumista ja toimintakykyä ylläpitävää kuntoutusta helsinkiläisille mielenterveyskuntoutujille.


title: Lilinkotisäätiö

text: Lilinkotisäätiöllä on kuusi tehostettua palveluasumista tarjoavaa palvelutaloa eri puolilla Helsinkiä. Asukkaita on noin 310 ja työntekijöitä noin 163. Säätiön hallinto ja päivätoimintakeskus ovat Malmilla.


title: Lilinkotisäätiö

text: Palvelutalot tarjoavat asukkaille turvallisen, kodikkaan ja toimintakykyä ylläpitävän asumismuodon sekä mahdollisuuden liittyä yhteisöön. Henkilökunta on paikalla palvelutaloissa ympäri vuorokauden.


title: Lilinkotisäätiö

text: Ohjaajien tehtävä on ohjata, tukea sekä avustaa asukkaita kaikessa asumiseen ja arkielämään liittyvässä: kodinhoidossa, vaatehuollossa, oman terveyden- ja hygienian hoidossa, ostoksien teossa, asioiden hoidossa sekä vapaa-ajan vietossa.


title: Lilinkotisäätiö

text: Keskeinen toimintaperiaate on yhteisöllisyys, jota toteutetaan asukkaiden yksilöllisiä tarpeita kunnioittaen.


title: Könsikäs

text: Könsikäs on slanginimitys, jota käytetään seksuaalisesti puoleensavetävästä, yleensä lihaksikkaan vartalon omaavasta mieshenkilöstä.


title: Dante’s Peak

text: Dante's Peak on vuonna 1997 ilmestynyt katastrofielokuva, jonka on ohjannut Roger Donaldson, käsikirjoittanut Leslie Bohem ja jonka pääosassa näyttelevät Pierce Brosnan, Linda Hamilton ja Charles Hallahan.


title: Dante’s Peak

text: Elokuva kertoo tulivuoritutkijasta, joka saapuu kuvitteelliseen pikkukaupunkiin Dante's Peakiin ja varoittaa kaupunkilaisia pian tulevasta purkauksesta, mutta heikoin menestyksin. Elokuva julkaistiin muutama kuukausi ennen "Tulivuori"-elokuvaa ja sai lopulta laajempaa menestystä. Elokuvan on mainittu olevan myös tieteellisesti tarkempi kuin "Tulivuori".


title: Laçın

text: Laçın (; ) on kaupunki Azerbaidžanissa. Se sijaitsee Karabahvuorten lounaisrinteillä 414 kilometriä Bakusta lounaaseen. Kaupungin kautta kulkee Vuoristo-Karabahin ja Armenian yhdistävä maantie.


title: Laçın

text: Paikkakunnan alkuperäinen nimi on "Abdallar" (ven. Абдаляр, "Abdaljar"). Vuonna 1923 siitä tuli kaupunki, joka toimi vuoteen 1929 saakka etupäässä kurdien asuttaman Kurdistanin kihlakunnan keskuksena. Vuonna 1926 kaupunki sai nimen "Laçın". Vuonna 1930 siitä tuli Laçınin piirin keskus. Vuonna 1937 Azerbaidžanin kurdit karkotettiin Keski-Aasiaan.


title: Laçın

text: Neuvostoaikana Laçın oli maatalous- ja karjanhoitoalueen keskus, jossa toimi pienimuotoista elintarviketeollisuutta. Vuoden 1989 väestönlaskennan mukaan siellä oli 7 800 asukasta. Armenialaiset joukot valtasivat Laçınin Vuoristo-Karabahin sodan aikana toukokuussa 1992, jolloin koko azeriväestö pakeni kaupungista. Nykyään se kuuluu "Berdzor"-nimisenä de facto itsenäisen Vuoristo-Karabahin tasavallan Qašataghin piiriin. Asukkaita on 1 700 henkeä (vuonna 2009).


title: Kiss & Tell (Selena Gomez & the Scenen albumi)

text: Kiss & Tell on yhdysvaltalaisen Selena Gomez & the Scene -yhtyeen ensimmäinen studioalbumi. Hollywood Records julkaisi sen 29. syyskuuta 2009. Albumi debytoi Yhdysvaltain "Billboard 200" -listalla yhdeksännellä sijalla, kun sitä myytiin 66 000 kappaletta ensimmäisellä viikollaan. "Canadian Albums Chart" -listalla se nousi sijalle 22.


title: Thøger Birkeland

text: Thøger Birkeland (20. maaliskuuta 1922 Kalundborg – 6. huhtikuuta 2011) oli tanskalainen lastenkirjailija. Hänen teostensa joukkoon lukeutuvat muiden muassa "Saftevandsmordet" sekä "Krummerne"-kertomukset.


title: Thøger Birkeland

text: Birkeland valmistui 21-vuotiaana opettajaksi. Toimittuaan ammatissaan kolme kuukautta hän sairastui tuberkuloosiin ja päätyi vuodeksi sairaalaan ja sanatorioon. Sanatoriossa hän pääsi työskentelemään kirjastoon, jonka kirjoituskoneella hän myös aloitti kirjoittamistyönsä. Myöhemmin hän opiskeli psykologiaa, pedagogiikkaa ja tanskaa opettajakorkeakoulussa. Hän työskenteli opettajana Kööpenhaminan kunnassa vuosina 1945–1979. Ensimmäisen lastenkirjansa hän julkaisi vuonna 1958.


title: Kiss and Tell

text: Kiss and Tell voi tarkoittaa esimerkiksi:


title: Michal Vondrka

text: Michal Vondrka (s. 17. toukokuuta 1982 České Budějovice, Tšekkoslovakia) on tšekkiläinen jääkiekkoilija, pelipaikaltaan laitahyökkääjä. Hän siirtyi kaudeksi 2012–2013 KHL:n HC Slovan Bratislavaan.


title: Michal Vondrka

text: Vondrka on HC České Budějovicen kasvatti. Hän pelasi seuran edustusjoukkueessa Extraligassa ensimmäisen kerran kaudella 2000–2001, jolloin hän teki kahdeksassa ottelussa yhden maalin. NHL-seura Buffalo Sabres varasi Vondrkan 155. pelaajana . Hän ei vakiinnuttanut missään vaiheessa paikkaansa joukkueessa, ja siirtyi kesken kauden 2003–2004 HC Slavia Prahaan. Hän teki loppukaudella 37 ottelussa tehot 6+7=13 ja pelasi myös pudotuspeleissä.


title: Michal Vondrka

text: Kaudella 2007–2008 hän voitti Extraligan mestaruuden. Seuraavalla kaudella hän teki 55 runkosarjaottelussa vain 22 tehopistettä, mutta pudotuspeleissä 18 ottelussa tehot 6+7=13. Kaudella 2009–2010 Vondrka teki runkosarjassa 35 pistettä ja pudotuspeleissä 13 pistettä. Kaudella 2010–2011 hän teki runkosarjassa jälleen 35 pistettä ja pudotuspeleissä 19 ottelussa tehot 4+11=15.


title: Michal Vondrka

text: Huhtikuussa 2011 Vondrka siirtyi ensimmäistä kertaa urallaan muualle pelaamaan, kun hän teki yksivuotisen sopimuksen SM-liiga-seura Oulun Kärppien kanssa. Vondrka palasi kuitenkin kesken kauden Slavia Prahaan, jossa pelasi vielä 30 ottelua ja teki 31 pistettä. Kauden jälkeen hän teki sopimuksen KHL:ssä pelaavaan slovakialaisseura HC Slovan Bratislavaan.


title: Michal Vondrka

text: Vondrka on edustanut Tšekkiä yhteensä kahdentoista Euro Hockey Tour -ottelun verran ja hänet valittiin joukkueen MM-leiriryhmään keväällä 2011. Vondrka pelasi myös alle 20-vuotiaiden MM-kilpailuissa vuonna 2002.


title: Zəngilan

text: Zəngilan (; ) on kaupunki Azerbaidžanissa. Se sijaitsee Oxçuçayjoen varrella 385 kilometriä Bakusta lounaaseen.


title: Zəngilan

text: Paikkakunnasta tuli Zəngilanin piirin keskus vuonna 1930 ja kaupunki vuonna 1967. Neuvostoaikana se oli maatalousalueen keskus, jossa toimi elintarviketeollisuutta. Vuoden 1989 väestönlaskennan mukaan kaupungissa oli 7 000 asukasta.


title: Zəngilan

text: Armenialaiset joukot valtasivat Zəngilanin Vuoristo-Karabahin sodan aikana lokakuussa 1993, jolloin koko azeriväestö pakeni kaupungista. Nykyään se kuuluu "Kovsakan"-nimisenä de facto itsenäisen Vuoristo-Karabahin tasavallan Qašataghin piiriin. Asukkaita on 370 henkeä (vuonna 2005).


title: Grobari

text: Grobari (, ) on serbialaisen Partizan-seuran kannattajaryhmä.


title: Grobari

text: Grobari perustettiin vuonna 1970 ja nykyisin sillä on kolme pääryhmittymää. Serbian nykyinen presidentti Boris Tadić on tunnettu Partizan-kannattaja.


title: Grobari

text: Seuran kannattajien keskuudessa on esiintynyt jalkapallohuliganismia ja esimerkiksi syksyllä 2009 Grobarin jäsenet hakkasivat Toulouse FC:n kannattajan kuoliaaksi Eurooppa-liigan ottelussa. Huliganismin arvellaan juontuvan Jugoslavian nuorisotyöttömyydestä 1990-luvulta. Partizanin suurin kilpailija on Punainen tähti.


title: Suoramarkkinointi

text: Suoramarkkinointi on mitä tahansa markkinointiviestintää minkä tahansa median kautta, joka tavoittaa ihmiset suoraan, tai jonka kautta ihmiset voivat vastata suoraan.Tärkeimpiä suoramarkkinoinnin ominaisuuksia on kyky testata ja tietää, mikä toimii.


title: Mariusz Domaradzki

text: Mariusz Domaradzki (s. 15. syyskuuta 1980 Gdynia, Puola) on puolalainen muusikko, säveltäjä ja kitaristi.


title: Mariusz Domaradzki

text: Yattering


title: Mariusz Domaradzki

text: Masachist


title: Mariusz Domaradzki

text: Azarath


title: Toimitilajohtaminen

text: Toimitilajohtaminen on prosessi, jossa organisaatio tuottaa ja ylläpitää tukipalveluja laatuympäristössä strategisten tarpeiden täyttämistä varten. Toimitilajohtaminen tarkastelee tiloja käyttäjän ja palvelujen näkökulmasta. Toimitilajohtaminen koostuu käytettävyyden ja käyttäytymisen hallinnasta, tilatoimintojen johtamisesta, tilasuunnittelusta ja tilapalveluiden johtamisesta.


title: Arkadiusz Jabłoński

text: Arkadiusz Jabłoński (s. 25. toukokuuta 1979 Stargard Szczeciński, Puola) on puolalainen muusikko, säveltäjä, laulaja, kitaristi ja sanoittaja.


title: Arkadiusz Jabłoński

text: Shadows Land


title: Arkadiusz Jabłoński

text: Masachist


title: 46 Hestia

text: 46 Hestia on tumma päävyöhykkeen asteroidi. Se on osa Hestia-ryhmää, jonka jäsenten kiertoratojen ominaisuudet ovat samankaltaisia. 46 Hestian löysi Norman Robert Pogson 16. elokuuta 1857. Asteroidi nimettiin Hestian, kreikkalaisen mytologian hahmon, mukaan. Vuonna 2000 sen massaksi arvioitiin 3,5×10.


title: Khadija Abbouda

text: Khadija Abbouda (; s. 14. kesäkuuta 1968 Beni Mellal) on marokkolainen jousiampuja. Hän edustaa seuratasolla ranskalaista Les Archers Suresnois -seuraa.


title: Khadija Abbouda

text: Abbouda osallistui olympialaisiin ensimmäistä kertaa vuonna 2008, jolloin hän oli henkilökohtaisen kilpailun 64. eli viimeinen hävittyään jo ensimmäisellä kierroksella hopeamitalin voittaneelle Park Seong-Hyeonille. Abbouda oli vuonna 2010 Afrikan-mestaruuskisoissa saman lajin kolmastoista ja saavutti myöhemmin kesällä uransa parhaan FITA-rankingin yllettyään 250. sijalle.


title: 47 Aglaja

text: 47 Aglaja on tumma päävyöhykkeen asteroidi. Sen löysi Robert Luther 15. syyskuuta 1857. Asteroidi nimettiin kreikkalaisen mytologian khariitti Aglaian mukaan.


title: 49 Pales

text: 49 Pales on tumma päävyöhykkeen asteroidi. Sen löysi Hermann Mayer Salomon Goldschmidt 19. syyskuuta 1857. Asteroidi nimettiin roomalaisen mytologian hahmon mukaan. Koska asteroidi löytyi samana iltana kuin 48 Doris, ehdotettiin, että asteroideja alettaisiin kutsua "Kaksosiksi".


title: 50 Virginia

text: 50 Virginia on suuri, hyvin tumma päävyöhykkeen asteroidi. Sen löysiJames Ferguson 4. lokakuuta 1857. Asteroidin nimeämisen tapaa ei tunneta: se saattaa olla nimetty Verginian, roomalaisen mytologian hahmon, mukaan tai Virginian, Yhdysvaltain osavaltion, mukaan.


title: Kwon Un-Sil

text: Kwon Un-Sil (s. 17. syyskuuta 1983 Hamhŭng) on pohjoiskorealainen jousiampuja.


title: Kwon Un-Sil

text: Kwon oli Aasian kisoissa 2006 henkilökohtaisessa kilpailussa kymmenes ja ampui myös maansa neljänneksi sijoittuneessa joukkueessa. Hän sijoittui henkilökohtaisessa kilpailussa neljänneksi Pekingin olympialaisissa 2008. Kwon voitti Aasian kisoissa 2010 henkilökohtaisessa kilpailussa pronssia ja oli mukana Pohjois-Korean joukkueessa, joka sijoittui kuudenneksi.


title: William

text: William on etupäässä englanninkielisissä maissa yleinen miehen etunimi, saksalaisperäisen Vilhelm-nimen vastine.


title: William

text: Nimi on esiintynyt myös muutamalla Englannin kuninkaalla, mutta heistä käytetään Suomessa yleensä nimeä Vilhelm.


title: William

text: Suomessa nimi William on Väestörekisterikeskuksen tietojen mukaan annettu vuoden 2009 loppuun mennessä 4 885 miehelle sekä alle 15 naiselle. Williamin nimipäivä on suomenruotsalaisen kalenterin mukaan 6. huhtikuuta, joka on myös Vilhelmin sekä suomenkielisen kalenterin mukaan Vilhon ja Villen nimipäivä.


title: William

text: Englannin ja Ison-Britannian kuninkaat, katso Vilhelm.


title: Martinus Grov

text: Bertil Martinius Grov (s. 3. marraskuuta 1974 Førde) on norjalainen entinen jousiampuja. Hän edusti seuratasolla Førde Bueskyttere -seuraa. Grov voitti uransa aikana 14 maansa mestaruutta.


title: Martinus Grov

text: Grov osallistui olympialaisiin ensimmäistä kertaa vuonna 1992. Tuolloin hän sijoittui henkilökohtaisessa kilpailussa neljänneksi. Grov oli samassa lajissa viidestoista Atlantan kisoissa 1996 ja 41. Sydneyssä 2000. Sydneyn kisoissa 2000 hän oli mukana myös maansa kymmenenneksi sijoittuneessa joukkueessa.


title: Demokraattisen vasemmiston liitto

text: Demokraattisen vasemmiston liitto (, lyh. SLD) on puolalainen sosiaalidemokratiaa edustava puolue, joka on perustettu vuonna 1999. Demokraattisen vasemmiston liitto menetti kaikki paikkansa parlamentissa vuoden 2015 vaaleissa. Ensimmäistä kertaa kommunismin jälkeisessä Puolassa maan parlamentissa ei ole edustettuna yhtään vasemmistopuoluetta.


title: Stage (televisiosarja)

text: Stage on suomalainen tositelevisio- ja viihdeohjelma, jonka esittäminen alkoi Nelosella huhtikuussa 2011. Formaatin ohjelmaan on luonut Marco Bjurström, joka toimii myös ohjelman päätuomarina. Toisena vakiotuomarina toimii Antti Vauramo, minkä lisäksi jokaisessa suorassa lähetyksessä on mukana vieraileva tuomari. Ohjelman juontaa Ellen Jokikunnas. Backstage-toimittajana toimii Sami Kuronen.


title: Stage (televisiosarja)

text: "Stage"-ohjelmassa etsitään Suomen parasta koulumusikaalia. Ohjelmaan on valittu kuusi koulua, jotka harjoittelevat omaa musikaaliaan julkisuudesta tunnetun tähtivalmentajansa johdolla. Joka viikko kukin koulu esittää suorassa lähetyksessä yhden uuden kohtauksen musikaalistaan live-yleisön edessä. Kaksi vähiten yleisöääniä saanutta koulua joutuvat pudotusuhan alle, ja päätuomarina toimiva Marco Bjurström päättää, mikä koulu putoaa kilpailusta. Finaalissa katsojat saavat täyden päätösvallan ja katsojaäänet päättävät kumpi finalistikouluista voittaa. Voittajakoulu pääsee esittämään Marco Bjurströmin tuottamaa ja ohjaamaa musikaalia kahden viikon ajaksi Peacock-teatteriin kesällä 2011.


title: Iwona Marcinkiewicz

text: Iwona Dzięcioł-Marcinkiewicz (s. 23. toukokuuta 1975 Varsova) on puolalainen entinen jousiampuja ja olympiamitalisti. Hän edusti seuratasolla Drukarsz Warszawaa.


title: Iwona Marcinkiewicz

text: Marcinkiewicz osallistui olympialaisiin ensimmäistä kertaa vuonna 1996. Hän oli tuolloin henkilökohtaisessa kilpailussa 33. ja oli mukana maansa pronssia voittaneessa joukkueessa. Marcinkiewicz sai ensimmäisen EM-mitalinsa vuonna 2002, kun hän voitti Oulun kisoissa joukkuekilpailusta hopeaa. Hän voitti vuoden 2004 kisoissa henkilökohtaisessa kilpailussa kultaa, mutta oli myöhemmin samana vuonna Ateenan olympialaisissa lajissa 20. vasta yhdeksänneksi parhaana eurooppalaisena. Puola sijoittui kisojen joukkuekilpailussa viidenneksitoista eli viimeiseksi. Marcinkiewicz sai EM-kisoista vielä kaksi mitalia, joukkuekilpailusta pronssia vuonna 2006 ja kultaa vuonna 2008. Hän oli Pekingin olympialaisissa 2008 henkilökohtaisessa kilpailussa jaetulla 26. sijalla ja ampui maansa kuudenneksi sijoittuneessa joukkueessa.


title: Iwona Marcinkiewicz

text: Marcinkiewicz on naimisissa ja hänellä on yksi lapsi.


title: Nuno Pombo

text: Nuno Miguel Gião Pombo (s. 20. huhtikuuta 1978 Lissabon) on portugalilainen jousiampuja. Hän edustaa kansallisella tasolla Faculdade de Ciência e Tecnologia da Universidade Nova de Lisboaa.


title: Nuno Pombo

text: Pombo osallistui olympialaisiin ensimmäistä kertaa vuonna 1996. Tuolloin hän oli henkilökohtaisessa kilpailussa 58. Pombo oli samassa lajissa 60. Sydneyn olympialaisissa 2000 ja 50. Pekingissä 2008. Hän oli henkilökohtaisen kilpailun 67. vuoden 2009 MM-kisoissa.


title: Kustaa III – Saint-Jean – Saint-Barthélemyn lentoasema

text: Aéroport Gustaf III – Saint-Barthélemy (tunnettu myös nimillä Saint Barthélemyn lentoasema tai St. Jeanin lentoasema) sijaitsee Karibianmerellä Saint-Barthélemyn saarella. Lentoasema ja Saint Barthélemyn saaren pääkaupunki Gustavia on nimetty Ruotsin kuninkaan Kustaa III:n mukaan.


text: Kiitotien lyhyydestä johtuen lentoasema voi palvella ainoastaan pienempiä, enintään noin kahdenkymmenen matkustajan liikennelentokoneita. Kentälle laskeuduttaessa lennetään hyvin jyrkkärinteisen kukkulan ylitse, jonka juurelta kiitotie alkaa. Kiitotie päättyy merenrantaan hietikolle. Näin ollen nousevat lentokoneet lentävät suoraan rannalla oleskelevien ylitse.


text: Säännöllistä reittiliikennettä Saint-Barthélemyn lentoasemalta on Pointe-à-Pitreen ja Saint-Martiniin.


text: 23. toukokuuta 2009 Piper-merkkinen pienkone ajautui kiitotien päässä olevalle hietikolle kun sen laskeutuminen meni pitkäksi. Koneella oli laskussa liikaa nopeutta ja korkeutta. Kone kosketti kiitotietä vasta kun sitä oli jäljellä hieman yli 200 metriä. Koneen ohjaaja jarrutti voimakkaasti mutta kone liukui kiitotieltä ulos ja pysähtyi hietikolle nokalleen. Kukaan ei loukkaantunut onnettomuudessa. Amatöörikuvaaja onnistui sattumalta tallentamaan onnettomuuden videolle.


title: Rebel Rebel

text: Rebel Rebel on brittiläisen muusikon David Bowien vuonna 1974 julkaistu kappale ja single albumilta "Diamond Dogs". Se ylsi brittilistan viidenneksi, ja pääsi top 10:een myös muutamassa Manner-Euroopan valtiossa. ”Rebel Rebel” oli Bowien viimeinen hitti, joka edusti tyyliltään selkeästi glam rockia.Buckley 2005, s. 224.


title: Rebel Rebel

text: Singlen B-puolena käytettiin jo vuoden 1971 albumilla "Hunky Dory" ilmestynyttä kappaletta ”Queen Bitch”.


title: Rebel Rebel

text: ”Rebel Rebel” oli David Bowien viimeinen selkeää glam rockia edustanut single. Sitä on pidetty yhtenä Bowien harvoista hyvin kaavamaisista pop-lauluista, ja samalla eräänlaisena uutena versiona hänen aiemmasta singlekappaleestaan ”The Jean Genie” (1973).Buckley 2005, s. 224. Sitä on myös verrattu tyylillisesti The Rolling Stones -yhtyeen materiaaliin. Kappaleessa on myös sanottu olevan tarttuva kitarariffi, ja soolokitaristina toimii tavallisuudesta poiketen Bowie itse. Bowie kertoi haastattelussa vuonna 2003, että kappaleessa kuultavaa riffiä käyttivät kaikki nuoret kitaristit testatessaan kitaroita paikallisessa soitinliikkeessä.


title: Rebel Rebel

text: Sanoitus kertoo pojasta, joka kapinoi vanhempiaan vastaan käyttämällä meikkiä ja pukeutumalla naisten vaatteisiin. Androgyyninen pukeutuminen oli osa Britanniassa suosittua glam rock -genreä, jota David Bowie itse tuolloin edusti. Sanoituksen onkin sanottu kiteyttävän 1970-luvun alun sukupuolten erojen hämärtymisen.Buckley 2005, s. 224.


title: Rebel Rebel

text: "Diamond Dogs" -albumin kiertueella kappale soitettiin kabareeblues-tyylisenä.Buckley 2005, s.237.


title: Rebel Rebel

text: Bowie on kertonut kappaleen riffistä myös omasta mielestään huvittavan tarinan. Hän oli aikoinaan lontoolaisessa hotellissa yrittäen nukkua, kunnes myöhään illalla hotellin yläkerrasta alkoi kuulua ”Rebel Rebelin” riffiä huonosti soitettuna. Bowie käveli yläkertaan ja hakkasi huoneen oveen aikeissaan opettaa soittamaan kappale oikein. Kun ovi avautui, paljastui soittajaksi tennislegenda John McEnroe.


title: Rebel Rebel

text: ”Rebel Rebel” -single ilmestyi helmikuussa 1974, ja se ylsi Britanniassa sijalle 5 seitsemän listaviikon aikana. Yllättävän alhaiseen sijoitukseen on pidetty syynä sitä, että Bowie ei mainostanut singleä televisiossa.Buckley 2005, s. 224. Korkeimman tunnetun sijoituksen ”Rebel Rebel” saavutti Irlannissa sijan 2 muodossa. Kappale ylsi top 10:een myös Alankomaissa, Norjassa ja Suomessa. Yhdysvalloissa julkaistiin singlenä kolme kuukautta Britannian-julkaisun jälkeen kappaleen vaihtoehtoinen versio, joka ylsi Billboard-listan sijalle 64. Kyseinen harvinainen versio, jossa Bowie soittaa itse kaikki instrumentit, on julkaistu myöhemmin muun muassa "Sound+Vision"-kokoelmalevyllä.


title: Rebel Rebel

text: Kappaleesta ovat myöhemmin tehneet cover-version muun muassa Tegan and Sara, Bay City Rollers, Dead or Alive, Sigue Sigue Sputnik, Def Leppard, Lenny Kravitz, Joan Jett and the Blackhearts sekä Arto Sotavalta.


title: Rebel Rebel

text:
A-puoli
B-puoli


title: Ali Ahmed Salem

text: Ali Ahmed Salem (; s. 30. maaliskuuta 1973) on qatarilainen jousiampuja. Hänen paras sijoituksensa FITA-rankingissa on 130. tila, jonka hän saavutti vuonna 2005.


title: Ali Ahmed Salem

text: Salem osallistui olympialaisiin ensimmäistä kertaa Pekingissä 2008 ja oli kisojen henkilökohtaisessa kilpailussa jaetulla 50. sijalla yhdessä Portugalin Nuno Pombon kanssa. Qatarilaisurheilija hävisi ensimmäisellä kierroksella Etelä-Korean Im Dong-Hyeonille pistein 108–103.


title: Adrian Quaife-Hobbs

text: Adrian Rodney Quaife-Hobbs (s. 3. helmikuuta 1991 Pembury, Britannia) on brittiläinen moottoriurheilija.


title: Adrian Quaife-Hobbs

text: Quaife-Hobbs aloitti uransa vuonna 2002 sijoittumalla toiseksi Formula 6 -mestaruussarjassa. Seuraavana vuonna hän siirtyi Mini Max -luokkaan, jossa jatkoi vuoteen 2004 saakka, ja voitti "Bayford Meadows" -tittelin.


title: Adrian Quaife-Hobbs

text: Vuonna 2005 Hobbs siirtyi T-Cars-sarjaan. Quaife-Hobbsista tuli 14-vuotiaana historian nuorin kuljettaja, joka on voittanut sarjan mestaruuden. Hän voitti samana vuonna myös Autumn Trophy -luokan mestaruuden. Hän jatkoi sarjassa vuonna 2006 ja voitti kolme kilpailua. Samana vuonna hän sai 15-vuotiaana British Racing Driving Clubin Rising Star -palkinnon, mikä on ennätys nuorimpana palkinnon vastaanottajana. Vuonna 2007 Hobbs siirtyi Formula BMW -sarjaan, jossa sijoittui kymmenenneksi. Hän voitti samana vuonna Motor Sports Associationin British Race Elite -palkinnon historian nuorimpana kuljettajana. Hobbs kilpaili samana vuonna myös Formula Renault -sarjoissa. Vuonna 2008 Hobbs kilpaili Italian ja Eurocup Formula Renault -sarjoissa ja sijoittui niissä sijoille 4 ja 25. Hän jatkoi suraavana vuonna Formula Renault -sarjoissa ,joissa sijoittui neljänneksi molemmissa sarjoissa.


title: Adrian Quaife-Hobbs

text: Vuonna 2010 Hobbs ajoi neljä kilpailua Formula 3 Euroseries-sarjassa. Hän kilpaili myös GP3 -sarjassa Manor-tallissa. Hän saavutti kauden aikana 10 pistettä ja yhden palkintosijan. Hobbs jatkoi sarjassa kaudella 2011. Hän otti voiton Valencian ensimmäisessä lähdössä. Hän sijoittui sarjan viidenneksi. Palkinnoksi sarjan viidennestä sijasta Quiafe-Hobbs pääsi ajamaan Virgin F1-autoa Abu Dhabin nuorten kuljettajien testeissä.


title: Adrian Quaife-Hobbs

text: Vuonna 2012 Quaife-Hobbs ajoi Auto GP-sarjassa voittaen sarjan mestaruuden ylivoimaisesti. Hän varmisti sarjan mestaruuden kauden toiseksi viimeisenä viikonloppuna Curitiban radalla. Vuonna 2013 Quaife-Hobbs ajoi GP2-sarjassa uuden MP Motorsport-tallin kuljettajana. Hän saavutti Monacon sprinttikilpailusta kakkossijan. Quaife-Hobbs siirtyi kesken kauden Hilmer Motorsport -talliin korvaten budjettiongelmista kärsineen Robin Frijnsin. Hän ajoi voittoon Italian sprinttikilpailussa. Hän saavutti kauden aikana kolme palkintosijaa sijoittuen sarjan 13:ksi. Vuonna 2014 Quaife-Hobbs jatkoi GP2:ssa siirtyen Rapax -tallin kuljettajaksi. Hän saavutti yhden kakkossijan ja 30 pistettä sijoittuen sarjan 13:ksi.


title: Adrian Quaife-Hobbs

text: Vuonna 2015 Quaife-Hobbs kilpailee Blancpain Endurance Series ja British GT -sarjoissa.


title: Alexandru Bodnar

text: Alexandru Bodnar (s. 28. kesäkuuta 1990 Rădăuţi) on romanialainen jousiampuja.


title: Alexandru Bodnar

text: Bodnar osallistui Leipzigin MM-kisoihin 2007, joissa hän oli henkilökohtaisessa kilpailussa 29. Hän sijoittui seuraavana vuonna EM-kisoissa kahdenneksitoista ja osallistui olympialaisiin, joissa hän oli 31. hävittyään toisella pudotuskierroksella kuubalaiselle Juan Carlos Stevensille. Bodnar oli Ulsanin MM-kisoissa 2009 60 ja sijoittui 33:nneksi vuoden 2010 EM-kisoissa. Hän ampui EM-kisoissa 2010 myös maansa neljänneksitoista sijoittuneessa joukkueessa.


title: Natalja Bolotova

text: Natalja Dugarnimajevna Bolotova (; s. 9. maaliskuuta 1963 Tsagan-Olui) on venäläinen jousiampuja.


title: Natalja Bolotova

text: Bolotova oli mukana maansa hopeaa voittaneessa joukkueessa Antalyan MM-kisoissa 1993. Hän voitti seuraavana vuonna samasta lajista EM-kultaa. Bolotova sai henkilökohtaisesta kilpailusta hopeaa vuoden 2000 EM-kisoissa ja sijoittui samana vuonna Sydneyn olympialaisissa kuudenneksi. Hän ampui maansa kultaa voittaneessa joukkueessa Oulun EM-kisoissa 2002. Bolotova sijoittui Ateenan olympialaisissa 2004 henkilökohtaisessa kilpailussa 30:nneksi ja oli mukana Venäjän joukkueessa, joka oli kisoissa yhdeksäs.


title: Catalina Castaño

text: Catalina Castaño Alvarez (s. 7. heinäkuuta 1979 Pereira) on kolumbialainen tennispelaaja. Parhaimmillaan hän on ollut kaksinpelissä WTA-listan sijalla 35 heinäkuussa 2006 ja nelinpelissä sijalla 71 heinäkuussa 2013. Hän on voittanut urallaan kaksi WTA-turnausta nelinpelissä.


title: Catalina Castaño

text: WTA-turnauksen kaksinpelin finaaliin Castaño pääsi toistaiseksi ainoan kerran Budapestissa 2005. Finaalissa hän hävisi Anna Smašnovalle. Kolumbian Fed Cup -joukkueessa hän pelasi ensimmäisen kerran vuonna 1996. Ateenan olympialaisissa 2004 hän hävisi avauskierroksella Eléni Daniilídoulle.


title: Catalina Castaño

text: Grand Slam -turnauksissa Castaño on päässyt parhaimmillaan toiselle kierrokselle Australian avoimissa vuosina 2006 ja 2008, Ranskan avoimissa vuosina 2001, 2005, 2006 ja 2007 sekä Yhdysvaltain avoimissa vuonna 2005.


title: Catalina Castaño

text: Castaño lopetti uransa vuonna 2014, kun hänellä todettiin rintasyöpä.


title: Tallipihan bilehileet

text: Tallipihan bilehileet ("Barnyard"; myös "Barnyard: The Original Party Animals") on vuonna 2006 julkaistu tietokoneanimoitu perhe- ja komediaelokuva. Elokuvan ovat tuottaneet Nickelodeon Movies ja Paramount Pictures. Se sai ensi-iltansa 4. elokuuta 2006. Elokuvan on ohjannut Steve Oedekerk, joka myös käsikirjoitti elokuvan. Elokuvan alkuperäisiä ääninäyttelijöitä ovat Kevin James, Courteney Cox, Sam Elliott, Danny Glover, Andie MacDowell ja Wanda Sykes.


title: Tallipihan bilehileet

text: Elokuva on toinen Nickelodeonin elokuva, joka perustuu televisiosarjaan. Ensimmäinen on Roni Neutroni – neropatti.


title: HMS Abdiel (1915)

text: HMS Abdiel (viirinumerot G07, F43 ja H32) oli Britannian Kuninkaallisen laivaston Marksman-luokan laivueenjohtaja, joka palveli ensimmäisessä maailmansodassa.


title: HMS Abdiel (1915)

text: Alus tilattiin marraskuussa 1914 Cammell Lairdilta Birkenheadistä. Sen köli laskettiin 6. toukokuuta 1915. Alus päätettiin elokuun lopulla muuttaa miinalaivaksi, jolloin se varustettiin mahdollisuudella kuljettaa 66 miinaa. Miinoja kuormattaessa tuli uppouman ja painopisteen tasaamiseksi poistaa aluksen torpedoputket sekä takakannen tykkitornit. Alus laskettiin vesille 12. lokakuuta 1915. Se otettiin laivastopalvelukseen 26. maaliskuuta 1916.


title: HMS Abdiel (1915)

text: Alus osallistui ensimmäisessä maailmansodassa Skagerrakin taisteluun laskemalla 66 miinaa Horns Reefin alueelle, josta Saksan keisarillisen laivaston amiraalin Scheerin komentaman laivaston odotettiin kulkevan.


title: HMS Abdiel (1915)

text: Alus siirrettiin 24. elokuuta 1920 reserviin Noressa, mistä se siirrettiin 14. syyskuuta 1925 telakalle. Alus palasi palvelukseen 30. syyskuuta 1926 Sheernessissä määrättynä Atlantin laivastoon. Se palautettiin 25. tammikuuta 1927 Noren reserviin, josta se myytiin heinäkuussa 1936 romutettavaksi Reesille Llanellyyn.


title: Jon Aurtenetxe

text: Jon Aurtenetxe Borde (s. 3. tammikuuta 1992 Amorebieta, Biskaja, Espanja) on espanjalainen jalkapalloilija, pelipaikaltaan vasen laitapuolustaja tai keskuspuolustaja. Hän edustaa Espanjan korkeimmalla sarjatasolla Primera Divisiónissa pelaavaa Athletic Bilbaota.


title: Jon Aurtenetxe

text: Aurtenetxe on Athleticin kasvatti. Hän siirtyi seuraan kaudeksi 2002–2003 kotikuntansa seurasta SD Amorebietasta. Hän debytoi seuran edustusjoukkueessa 17-vuotiaana 16. joulukuuta 2009 Eurooppa-liigan lohkovaiheen ottelussa Werder Bremeniä vastaan. Tuolloin hän kuului vakituisesti vielä seuran A-juniorijoukkueeseen, jonka kanssa hän voitti nuorten Copa del Reyn kaudella 2009–2010.


title: Jon Aurtenetxe

text: Kaudeksi 2010–2011 Aurtenetxe rekisteröitiin Athleticin reservijoukkueeseen Athletic B:hen, mutta hän ei pelannut joukkueessa otteluakaan, vaan pääsi suoraan edustusjoukkueen miehistöön. Ensiesiintymisensä Espanjan korkeimmalla sarjatasolla Primera Divisiónissa hän teki 28. elokuuta 2010 kauden avauskierroksen ottelussa Hérculesia vastaan. Aurtenetxe syrjäytti Koikilin, Xabi Castillon ja Mikel Balenziagan vasemman laitapuolustajan paikalla, mutta leikkaushoitoa vaatinut olkapäävamma keskeytti lupaavasti alkaneen esikoiskauden joulukuussa 2010. Loukkaantumisesta toivuttuaan Aurtenetxe pelasi kauden 2010–2011 lopulla kolme ottelua Athletic B:ssä.


title: Jon Aurtenetxe

text: Aurtenetxe palasi tuolloin Marcelo Bielsan valmentaman Athleticin avauskokoonpanoon kausiksi 2011–2012 ja 2012–2013. Ensimmäisellä kaudella joukkue ylsi sekä Eurooppa-liigan että Copa del Reyn loppuotteluun. Kesällä 2013 nimitetyn uuden päävalmentajan Ernesto Valverden suunnitelmiin Aurtenetxe ei kuitenkaan sopinut, ja kaudeksi 2013–2014 hänet lainattiin Celta Vigoon.


title: Jon Aurtenetxe

text: Aurtenetxe kuului Espanjan alle 17-vuotiaiden maajoukkueeseen vuoden 2009 MM-kilpailuissa, jossa hän pelasi viidessä ottelussa. Espanja ylsi turnauksessa välieriin. Sittemmin hän on pelannut alle 19-vuotiaiden maajoukkueissa.


title: Silvio Barbato

text: Silvio Barbato (11. toukokuuta 1959 – 1. kesäkuuta 2009) oli italialaissyntyinen kapellimestari ja säveltäjä. Hänen perheensä muutti Brasiliaan isän työn perässä vuonna 1970. Barbato opiskeli orkesterinjohtoa Brasiliassa Cláudio Santoron ja sävellystä Italiassa Azio Corghin johdolla. Hän pyrki itse tekemään Santoron musiikkia tunnetummaksi, sillä tämä ei elämänsä aikana saavuttanut laajaa mainetta Brasilian ulkopuolella. Barbatolla oli myös filosofian tohtorin arvo Chicagon yliopistolta.


title: Silvio Barbato

text: Barbato esiintyi Brasiliassa ensi kertaa 25-vuotiaana, jolloin hän johti "Toscan" esityksen. Puccinin lisäksi hän johti muun muassa Berlioz'n, Bellinin, Verdin ja Villa-Lobosin teosten esityksiä. Barbato toimi Brasílian kansallisteatterin sinfoniaorkesterin musiikillisena johtajana vuosina 1989–1992 ja sai uuden nimityksen samaan virkaan vuonna 1999. Luiz Fernando Malheiron erottua vuonna 2002 protestiksi hallituksen rahoituksen leikkauksien takia Barbato seurasi häntä Rio de Janeiron Teatro Municipalin johdossa.


title: Silvio Barbato

text: Barbato oli "Villa-Lobos: Uma Vida di Paixão" -elokuvan (2000) musiikillinen ohjaaja. Elokuva sai Cinema Brazil Grand Prizen parhaasta musiikista.


title: Silvio Barbato

text: Barbato kuoli lento-onnettomuudessa Air Francen lennolla 447 Rio de Janeirosta Pariisiin. Säveltäjänä Barbaton tuotantoon kuului kaksi esitettyä oopperaa; kolmannen käsikirjoitus katosi lennon mukana.


title: Roni Neutroni (täsmennyssivu)

text: Roni Neutroni tai Jimmy Neutron, kuvitteellinen henkilö, voi tarkoittaa:


title: Ivo Angelov

text: Ivo Angelov (s. 15. lokakuuta 1984 Pernik) on bulgarialainen kreikkalais-roomalaisen tyylin painija.


title: Ivo Angelov

text: Pääasiassa 60 kilogramman painoluokassa kilpaillut Angelov voitti maailmanmestaruuden Budapestista 2013 ja MM-pronssia Istanbulista 2011. EM-kilpailuista hän on saavuttanut kultaa 2013 sekä kolme hopeaa ja kaksi pronssia.


title: Erkki Kivalo

text: Erkki Kivalo (vuoteen 1935 Mittler, 4. elokuuta 1920 Naantali – 6. kesäkuuta 2009 Helsinki) oli suomalainen lääkäri, joka toimi neurologian professorina 1963–1977 ja lääkintöhallituksen pääjohtajana 1978–1983. Hänellä oli lisäksi paljon luottamustoimia ja hänet muistetaan myös tasavallan presidentti Urho Kekkosen yksityislääkärinä.


title: Erkki Kivalo

text: Kivalon vanhemmat olivat kaupunginkamreeri Pontus Rudolf Fredrik Kivalo (ent. Mittler) ja Anna Maria Hellman. Kemian professori Pekka Kivalo (1919–2017) oli hänen veljensä. Oppikouluvuosinaan Kivalo osallistui partioliikkeen, suojeluskunnan poikaosaston ja Isänmaallisen kansanliikkeen nuorisojärjestön toimintaan. Kivalo pääsi ylioppilaaksi Turun suomalaisesta yhteiskoulusta vuonna 1940. Talvisodan vapaaehtoisena kiväärimiehenä hän sai ylioppilastodistuksen ilman ylioppilaskirjoituksia. Hän valmistui lääketieteen lisensiaatiksi 1951 ja väitteli lääketieteen ja kiurgian tohtoriksi 1954 aiheenaan haiman sidekudoksen kehitys.


title: Erkki Kivalo

text: Kivalon sotilasarvo oli vuodesta 1976 lääkintämajuri. Hänet vihittiin lääketieteen kunniatohtoriksi 1982 Tampereen ja 1990 Tarton yliopistossa ja kutsuttiin Suomen lääkäriliiton kunniajäseneksi 1995.


title: Erkki Kivalo

text: Kivalo avioitui 1951 lääketieteen ja kirurgian tohtori Aino Marja Sepän kanssa.


title: Erkki Kivalo

text: Kivalo toimi Turun yliopiston anatomian apulaisprofessorina 1958–1960 ja Helsingin Diakonissalaitoksen Rinnekodin johtajaylilääkärinä 1960–1963, mutta erikoistuttuaan neurologiaan hänet nimitettiin vuonna 1963 Helsingin yliopistoon Suomen ensimmäiseksi neurologian professoriksi. Hän edisti merkittävästi kyseisen alan tutkimus- ja hoitotoimintaa Suomessa. Vuodet 1975–1977 hän oli HYKS:n johtajaylilääkäri. Kivalo oli lääkintöhallituksen pääjohtajana 1978–1983, missä tehtävässä hän pyrki muun muassa kehittämään terveyskeskusten omalääkärijärjestelmää sekä edistämään psykiatristen potilaiden avohoitoa. Kivalo oli jäsenenä yli 40 toimikunnassa tai työryhmässä ja toimi puheenjohtajana mm. valtion lääketieteellisessä toimikunnassa 1971–1972, WHO:n Euroopan aluetoimikunnassa 1979, kansanterveyslaitoksen johtokunnassa 1979–1982 ja Suomen Mielenterveysseuran hallituksessa 1983–1986. Hän katsoi roolinsa olleen merkittävä myös Epilepsia- ja MS-liiton perustamisissa.


title: Erkki Kivalo

text: Kivalo oli myös presidentti Urho Kekkosen yksityinen lääketieteellinen neuvonantaja vuodesta 1972 tämän kuolemaan (1986) asti. He olivat tutustuneet kaksi vuotta aiemmin. Kivalo liittyi 1970-luvun alkupuolella Keskustapuolueeseen. Hänen nimityksensä lääkintöhallituksen johtoon oli näin ollen poliittinen virkanimitys ja hän oli tehtävään Kekkosen valinta. Kivalo oli 1970-luvun lopulta alkaen mukana presidentin ulkomaanmatkoilla, jossa hän valvoi, että presidentti noudatti säännöllisiä elämäntapoja. Kekkosen viimeiseksi jääneen sairausloman aikana syksyllä 1981 Kivalosta tuli hetkeksi vaikutusvaltainen mies, kun hän yhtenä kolmesta presidentin henkilääkäristä Richard Sotamaan ja Pentti Halosen kanssa joutui ottamaan kantaa tämän työkykyyn ja päättämään, mitä tietoja terveydentilasta annettiin julkisuuteen. Kivalolla oli tärkeä osuus päätettäessä elokuussa presidentin sairauslomalle jäämisestä ja lokakuussa laadittaessa lääkärintodistusta, jolla presidentin ero voitiin perustella. Hän piti tuolloin tiukasti kiinni vaitiolovelvollisuudestaan eikä antanut myöhemminkään Kekkosen terveydentilasta yksityiskohtaisempia tietoja julkisuuteen.


title: Erkki Kivalo

text: Julkaistuaan aiemmin vain lääketiedettä käsittelevää kirjallisuutta Kivalo ryhtyi eläkevuosinaan kirjoittamaan tietokirjoja muun muassa taidehistoriasta ja varsinkin sairauksien vaikutuksista tunnettujen taiteilijoiden työhön. Vuonna 1989 julkaistu Vincent van Goghista kertova "Taiteilija ja hänen sairautensa" sai seuraavana vuonna valtion tiedonjulkistamispalkinnon. Myöhemmin ilmestyivät elämäkerrat Edith Södergranista (1995), August Strindbergistä (1998) ja vuonna 2000 Raoul Mittlerin kanssa kirjoitettu elämäkerta Kivalon isän serkusta Eyolf Mattssonista. Vähän ennen kuolemaansa Kivalo julkaisi muistelmateoksen "Mitä elämä opetti" (2008).


title: HMS Abdiel (N21)

text: HMS Abdiel (viirinumero N21) oli Britannian Kuninkaallisen laivaston miinalaiva, joka oli suunniteltu esikunta- ja miinalaivueen emäalukseksi sekä koululaivaksi.


title: HMS Abdiel (N21)

text: Alus tilattiin kesäkuussa 1965 John I. Thornycroft and Companyltä Woolstonista. Sen köli laskettiin 23. toukokuuta 1966 ja alus laskettiin vesille 22. tammikuuta 1967. Alus valmistui 17. lokakuuta 1967.


title: HMS Abdiel (N21)

text: Alus modernisoitiin 1978 ja se myytiin romutettavaksi 1988.


title: Vjuhar Rahimov

text: Vjugar Ragimov (s. 5. helmikuuta 1986 Baku, Azerbaidžanin SNT, Neuvostoliitto) on ukrainalainen kreikkalais-roomalaisen tyylin painija.


title: Vjuhar Rahimov

text: 55 kilogramman painoluokassa painiva Ragimov on voittanut painiurallaan yhden EM-hopean ja kaksi EM-pronssia.


title: Beaghmoren kivet

text: Beaghmoren kivet ovat pronssikautinen muinaisjäännös Pohjois-Irlannin Tyronessa. Muinaisjäännöksen muodostaa seitsemän kivistä tehtyä ympyrää ja kymmenen kiviriviä. Ne löydettiin 1940-luvulla turpeennoston yhteydessä.


title: Beaghmoren kivet

text: Erään teorian mukaan kivet olisi asetettu maahan yrityksenä pitää maa hedelmällisenä ja estää sen soistuminen.


title: Krissen vaaligrilli

text: Krissen vaaligrilli on vuoden 2011 eduskuntavaaleihin keskittyvä keskusteluohjelma, jonka ensimmäinen jakso esitettiin Nelonen-televisiokanavalla 4. huhtikuuta 2011. Ohjelman jokaisessa jaksossa on vieraana jonkin puolueen edustajia. Vakiovieraana ohjelmassa on stand up -koomikko Pirjo Heikkilä sekä yksi vaihtuva koomikko.


title: HMS Achilles (1757)

text: HMS Achilles oli Britannian kuninkaallisen laivaston Dunkirk-luokan 60-tykkinen neljännen luokan alus, jonka rakensi Barnard and Turner Harwichissa vuonna 1745 annettujen suunnitelmien mukaan. Alus tilattiin marraskuussa 1755.


title: HMS Achilles (1757)

text: "Achilles" laskettiin vesille Harwichissa 6. helmikuuta 1757. Alus osallistui vuonna 1758 Ranskan laivaston 64-tykkisen linjalaivan "Raisonnablen" valtauksen. "Achilles" taisteli 4. huhtikuuta 1759 kohtaamansa 60-tykkistä ranskalaista kaapparia "Comte de St. Florentinea" vastaan kaksi tuntia. Sen miehistöstä kaatui kaksi ja haavoittui 23 miestä. Vallattu ranskalaisalus liitettiin laivastoon nimettynä "St. Florentineksi".


title: HMS Achilles (1757)

text: Vuotta myöhemmin "Achilles" oli kontra-amiraali George Rodneyn lippulaivana, kun laivasto purjehti 3. heinäkuuta Le Havreen. Osastoon kuului neljä 50-tykkistä alusta, joiden tukena oli viisi fregattia, sluuppi ja kuusi mörssärialusta, ja sen tehtävänä oli tuhota satamaan koottu maihinnousulaivasto. Alus oli vuoden lopun Le Havressa.


title: HMS Achilles (1757)

text: Alus oli 28. maaliskuuta 1762 mukana kuljettamassa 10 000 miehen sotajoukkoa Saint Helenalta Belle Îleen, jonne laivasto saapui 7. huhtikuuta, ja se ankkuroitui Le Palais'n edustalle. Seuraavana päivänä armeija pyrki nousemaan maihin "Achillesin" tukiessa joukkoja tykkitulella. Ranskalaiset työnsivät joukot takaisin mereen, ja 500 miestä sai surmansa, haavoittui tai vangittiin. 22. huhtikuuta maihinnousu onnistui, minkä jälkeen ranskalaiset piiritettiin Le Palais'heen. Piiritetty kaupunki antautui 7. kesäkuuta.


title: HMS Achilles (1757)

text: "Achillesista" tehtiin vuonna 1763 Portsmouthin vartiolaiva, ja se oli mastoton hylky vuodesta 1782 alkaen. Alus myytiin 1. kesäkuuta 1784 Boddy and Baconille romutettavaksi.


title: HMS Achilles (1863)

text: HMS Achilles oli panssaroitu täystakiloitu höyryfregatti. Alus tilattiin vuoden 1861 laivasto-ohjelman kolmantena aluksena ja se luokiteltiin panssarifregatiksi. Sen piti alun perin olla parannettu versio "HMS Warriorista".


title: HMS Achilles (1863)

text: Ollen paranneltu "Warrior" perussuunnitelman ja koneiston ollessa sama täydennettynä paremmalle suojalla. Aluksella oli kolmetoista jalkaa korkea vedenpinnan alta alkava panssarivyö, joka kulki perästä keulaan. Sen paksuus tulipattereiden kohdalla oli 2,5 tuumaa. Patterikannen panssari oli 212 jalkaa pitkä ja se oli tuettu 4,5 tuuman vedenpitäviin seiniin. Ruorijärjestelmä oli täysin suojattu aluksen pyöreän perän soveltuessa tarkoitukseen. Aluksen keula oli muotoiltu törmäyksen mahdollistavaksi ja alus pidettiinkin yhtenä parhaista omana aikanaan. Aluksen runko muodosti 106 vesitiivistä tilaa, joista 66 oli laidoilla. Lisäksi aluksessa oli kaksoispohja.


title: HMS Achilles (1863)

text: Aluksen höyrykone tuotti 25 psitä, mikä oli kaksikymmentä prosenttia aiempia aluksia enemmän. Se oli kuitenkin varustettu neljällä täysin takiloidulla mastolla, joihin oli mahdollista ripustaa 44 000 neliöjalan purjeet. Siten aluksen purjepinta-ala oli Britannian kuninkaallisen laivaston suurin ja se oli myös ainoa nelimastoinen palveluksessa ollut alus. Purjehdusominaisuuksien parantamiseksi keulamasto poistettiin vuonna 1865. Vuotta myöhemmin päämastoa siirrettiin 25 jalkaa eteenpäin. Näin muutettuna purjepinta-ala oli laskenut 30 133 neliöjalkaan. Takila supistettiin vuonna 1877 parkkitakilaksi.


title: HMS Achilles (1863)

text: Aseistuksena oli yläkannella neljä 110 naulan takaaladattavaa kartussilaukauksia ampuvaa tykkiä ja kuusitoista 100 naulan Somerset SB-tykkiä tykkikannen keskimmäisissä porteissa. Taaempiin tykkikannen porteihin asennettiin vuonna 1865 kuusi 68 naulan SB-tykkiä. Aluksen aseistus uudistettiin vuonna 1868, jolloin pääkannelle asennettiin neljä 7 tuuman tykkiä ja loput kahdeksantoista tykkikannelle. Alus aseistettiin uudelleen vuonna 1874 kahdellatoista 9 tuuman MLR tykillä, joita täydensivät yläkannen kaksi 7 tuuman ja kaksi 9 tuuman MLR tykkiä.


title: HMS Achilles (1863)

text: Alus oli modernisoitavana vuonna 1889, jolloin aseistusta täydennettiin kahdella 6 tuuman BL-tykillä, kahdeksalla QF 3 naulan Hotchkiss -tykillä ja 16 konekiväärillä. Samalla 7 tuuman MLR-tykit poistettiin.


title: HMS Achilles (1863)

text: "Achilles" palveli pääosan urastaan kotivesillä lukuun ottamatta Välimerellä vietettyä aikaa vuosina 1877-1880, jolloin se muun muassa purjehti Dardanellien läpi vuonna 1878. Sen palvelus päättyi vuonna 1885. Alus nimettiin 1902 "HMS Hiberniaksi" ja edelleen maaliskuussa 1904 "HMS Egmontiksi", kesäkuussa 1916 "HMS Egeremontiksi" ja kesäkuussa 1919 "HMS Pembrokeksi". Alus myytiin 26. tammikuuta 1923 Granton Shipbreaking Companylle ja se romutettiin vuonna 1925.


title: Energia Italiassa

text: Tämä artikkeli käsittelee energiantuotantoa ja -kulutusta Italiassa. Germanwatchin mukaan Italian osuus maailman vuoden 2008 hiilidioksidipäästöistä oli 1,6 % (41. sija), energiankulutuksesta 1,6 % ja väestöstä 0,9 %.


title: Energia Italiassa

text: Italian energiaintensiteetti on IEA:n mukaan alhaisin G8-maista vuosina 1990-2007. Se on säilynyt samana 1980-luvulta alkaen, kun samanaikaisesti muissa EU-maissa energiatehokkuus on parantunut. Italian energiatehokkuusparannus (0,25 %/vuosi) on johtunut ennemminkin toiminnan vähenemisestä kuin energian käytön tehostamisesta. Italia julkaisi vuonna 2007 kansallisen energiatehokkuussuunnitelman: 9,6% vuoteen 2016 mennessä. Energiatehokkuusstrategiasta puuttuu silti yhä (9/2009) vuosittain aikataulutetut todennettavat lyhyen ja pitkänaikavälin tavoitteet eri sektoreille suhteessa kokonaisuuteen vähintään vuoteen 2020 asti.


title: Energia Italiassa

text: Vuonna 2008 energian tuonti suhteessa primaarienergiaan oli Italiassa 88 % (1810/2047 TWh). IEA:n mukaan vuonna 2007 Italia oli "7. suurin öljyntuojamaa": 94 Mt (4 %), "4. maakaasun tuojamaa" (77 mrd. kuutiota =10 %), "7. kivihiilen tuojamaa" (25Mt =3 % maailman tuonnista). Italialla on "9. sija öljyjalosteiden tuonnissa" (101 Mt, 2,6 % maailman tuonnista) vuonna 2007, joista vientiin meni 17 Mt.


title: Energia Italiassa

text: Italia tuo öljyä muun muassa Libyasta. Tuonnin määrä vuonna 2010 oli (343 / 1207) *10 tynnyriä päivässä.


title: Energia Italiassa

text: Italian sähkönkulutus asukasta kohti oli 22 % pienempi kuin EU-15 keskiarvo. Italiassa ei ole ydinvoimaa. Vuonna 2006 uusiutuvista energialähteistä tuotetun sähkön osuus oli 5,8 % pienempi kuin vuonna 2004.


title: Energia Italiassa

text: Vuonna 2005 oma sähköntuotanto oli 5200 kWh/as. ja jakautui seuraavasti: fossiilinen voima 81 %, vesivoima 17 % ja jäte 2%. Yrityksiin sisältyy Enel. Syöttötariffi säädettiin vuonna 1992.


title: Energia Italiassa

text: Italian sähkönkulutus oli 339 TWh vuonna 2008. Italian sähkönkulutuksesta vuonna 2009 oli fossiilista 66 %, uusiutuvaa sähköä 21 % ja sähkön tuontia 13 %.


title: Energia Italiassa

text: Tšernobylin ydinvoimalaonnettomuuden jälkeen pidetty kansanäänestys päätti keskeyttää silloin käytössä, suunnitteilla ja rakenteilla olleen ydinvoiman. Vuosi onnettomuuden jälkeen, 1987 Italiassa päätettiin sulkea kaikki neljä ydinvoimalaitosta ja niistä viimeinen suljettiin vuonna 1990 Silvio Berlusconin hallitus on asettanut uudelleen tavoitteeksi rakentaa uusia ydinvoimaloita niin, että vuoteen 2030 mennessä 25 % maan sähköstä tuotettaisiin ydinvoimalla.


title: Energia Italiassa

text: Eni on johtava öljy- ja kaasuyritys Italiassa.


title: Energia Italiassa

text: Kapasiteetti vuoden 2008 lopussa oli: tuulivoima 3 700 MW (2 % sähköstä), aurinkolämmitys 1 100 MW, geoterminen energia 800 MW, aurinkokennot 300 MW ja biodiesel 6,5 TWh. Tuulivoiman osuus uusiutuvasta sähköstä oli 9 %. Italialla olisi merkittävästi hyödynnettyä suurempi aurinko- ja tuulivoimapotentiaali.


title: Energia Italiassa

text: IEA:n mukaan Italian rakennuskannan energiatehokkuudessa on parannusmahdollisuuksia. Energy Performance of Buildings direktiivin (EPBD) ratifiointi vahvistaisi sekä uusien että vanhojen rakennusten energiankulutusta. IEA:n mukaan Italian tulisi vahvistaa passiivitalojen, nollaenergiatalojen ja matalaenergiatalojen rakentamista.


title: Energia Italiassa

text: Italiassa oli IPCC:n mukaan 2000-luvun alussa noin 550-600 ajoneuvoa 1000 asukasta kohti. Vertailuna ajoneuvomäärä arvioituna: USA 750, UK 400, Saksa 430 ja Ruotsi 450. Italia asetti 2/2009 talouskannusteen, ns. romutuskorvauksen, vanhojen autojen vaihtamiseksi uusiksi, kuten Ranskassa, Saksassa ja Japanissa.


title: Energia Italiassa

text: IEA:n mukaan ekoajaminen antaa 10 % polttoainesäästön. Italialla on ekoajo-ohjelma, kuten Euroopan komissio, Kanada, Saksa, UK ja USA. Italia on hyväksynyt EU asetuksen uusien autojen CO-päästörajasta: 130 g/km vuodesta 2015, siten että vuonna 2012 uusista autoista 65 % alittaa rajan. Italiassa on biopolttoaineille E1 ja D1 velvoite v. 2008.


title: Energia Italiassa

text: Italia on EU:n perustajajäsen ja sitoutunut EU:n päästövähennyksiin. Italia on ratifioinut Kioton pöytäkirjan. Italian ilmastopäästöt kasvoivat 10 % aikavälillä 1990-2005 (517 Tg (1990) ja 567 Tg (2006). Suomen päästöt kasvoivat samana aikana 13 %.


title: Energia Kanadassa

text: Tämä artikkeli käsittelee energiantuotantoa ja -kulututusta Kanadassa. Kanada oli vuonna 2008 energian nettoviejä.


title: Energia Kanadassa

text: Germanwatchin mukaan Kanadan osuus maailman vuoden 2008 hiilidioksidipäästöistä oli 1,9 % (jaettu 7-8. sija), energiankulutuksesta 2,3 % ja väestöstä 0,5 %.


title: Energia Kanadassa

text: Kanadassa on merkittävästi energiavaroja: vesivoimaa, öljyä, öljyhiekkaa ja maakaasua.


title: Energia Kanadassa

text: Kanada tuotti 4 % (152 Mt) maailman öljystä vuonna 2009 ja oli 6. suurin öljyn tuottaja.


title: Energia Kanadassa

text:
Kanadan Albertassa sijaitsevalla Athabascan öljyhiekka-alueella toimii useita öljy-yhtiötä jotka hyödyntävät maaperän öljyhiekkaa. Lokakuussa 2010 Shell uutisoi uudesta öljyhiekka kaivoksesta Kanadassa ("Jackpine", 100 000 barrelia päivässä). Ympäristöaktivistit ovat arvostelleet Kanadan öljyhiekan keräystä.
Kanadan maakaasun tuotanto oli kolmanneksi mittavin vuonna 2009 yhteensä 5,1 % maailman tuotannosta. Vuoden 2009 Kanadan maakaasun tuotannosta 159 bcm vientiin meni 76 bcm eli 48 %.


title: Energia Kanadassa

text: Kanada on myös kivihiilen nettoviejä.


title: Energia Kanadassa

text: Kanadan sähköntuotannosta vuonna 2009 oli uusiutuvaa energiaa 61 %, fossiilista 25 % ja ydinvoimaa 14 %.


title: Energia Kanadassa

text: Uusiutuvasta sähköstä riippumatta Kanadalla on 7. eniten ydinvoimaa maailmassa, yhteensä 3,4 % maailman ydinsähköstä vuonna 2008. Kanadalla on 18 ydinreaktoria 5 paikkakunnalla, toimijoina Ontario Power Generation (OPG), Hydro-Quebec, Ontario Hydro, Ontario Power Generation (OPG) ja New Brunswick Power. Kanadalaisessa Chalk River ydinvoimalassa oli ensimmäinen raportoitu vakava ydinonnettomuus viúonna 1952. Onnettomuuteen liittyi virheiden summa. Samassa reaktorissa oli onnettomuus myös vuonna 1958.


title: Energia Britanniassa

text: Energia Britanniassa kuvaa Britannian energian ja sähkön tuotantoa ja kulututusta. Britannian energiapolitiikka kuvaa energiapolitiikkaa, mukaan lukien energiantuotannon toimijat ja eri näkemykset.


title: Energia Britanniassa

text: Britanniassa oli aiemmin suuret hiilikaivokset, joissa vahva ammattiliitto lakkoili Margaret Thatcherin aikana. Vuonna 2004 maakaasun tuotanto oli huomattavaa. Nykyään Britannia on energiassa tuontiriippuvainen. Ainakin vuonna 2009 Britannia oli johtavia maakaasun (10.) ja kivihiilen (7.) maahantuojia maailmassa. Yhä Britanniassa energiaomavaraisuus on suurempi kuin monissa keskieuroopan maista. Vuonna 2008 energian tuonti suhteessa primaarienergiaan oli Britanniassa 28 % ja Ranskassa 52 % (prim energia: Ranska 3 099 TWh ja Britannia 2 424 TWh).


title: Energia Britanniassa

text: Vuonna 2012 yli 40 prosenttia Britannian sähköstä tehtiin kivihiilellä, mutta vuonna 2017 osuus oli pudonnut kahteen prosenttiin. Vuonna 2016 Britanniassa on suljettu kolme kivihiilivoimalaa. Tammikuussa 2018 Britanniassa on jäljellä kahdeksan kivihiilivoimalaa, joista yksi suljetaan vuoden 2018 aikana, suurin osa lopetetaan vuoteen 2022 mennessä ja loput lokakuussa 2025 kun uudet päästörajat tulevat voimaan.


title: Energia Britanniassa

text: Britannia teollistui omien hiilikaivostensa energialla. Hiilen käyttö aiheutti suuret ilmansaaste ongelmat varsinkin kaupungeissa. Lontoon savusumu on historiallinen käsite.


title: Energia Britanniassa

text: Vuonna 2005 Britannia tuotti 3,2 % maailman maakaasusta ollen 5. tuottajista Venäjän, Yhdysvaltojen, Kanadan ja Algerian jälkeen. Vuonna 2009 Britannian oma kaasuntuotanto väheni ja maakaasua myös tuotiin.


title: Energia Britanniassa

text: Britannia oli 9. maailman sähköntuotannon määrässä vuonna 2004. Vuonna 2008 Britannia ei ollut kärki 10-ryhmässä sähkön kulutuksessa.


title: Energia Britanniassa

text: Britanniassa sähköä tuotettiin vuosina 2004-2009 pääasiassa fossiilisella energialla ja 15-20 % ydinvoimalla. Vuonna 2008 nettosähkönkulutus - häviöt oli Britanniassa 372 TWh, josta maakaasulla tuotettiin 177 TWh. Vuonna 2009 sähkönkulutuksesta oli 73,5 % fossiilista, 18,7 % ydinvoimaa, 7,1 % uusiutuvaa sähköä ja 0,8 % tuontia.


title: Energia Britanniassa

text: Britanniassa oli tuulivoimaa 0,8% vuonna 2005 ja 3,2% vuonna 2010. Tavoite on 20,8 % vuonna 2020. Britannian tavoite on 117 TWh uusiutuvaa sähköä vuonna 2020 sisältäen 78 TWh tuulivoimaa, 6 TWh vesivoimaa, 26 TWh biosähköä, 2 TWh aurinkosähköä PV ja 4 TWh aalto- ja vuorovesisähköä vuonna 2020 (yhteensä vastaten 32 % Britannian sähkönkulutuksesta).


title: Energia Britanniassa

text: BP on lontoolainen öljy-yritys, joka on suurin brittiyritys ja suurimpia yrityksiä maailmassa.


title: Mihály Deák-Bárdos

text: Mihály Deák-Bárdos (s. 30. tammikuuta 1975 Miskolc) on unkarilainen kreikkalais-roomalaisen tyylin painija ja Euroopan mestari.


title: Mihály Deák-Bárdos

text: Vanhassa 130 kg:n ja nykyisessä 120 kg:n sarjassa painiva Deák-Bárdos on saavuttanut painiurallaan viisi MM-kilpailujen hopeamitalia. EM-kilpailuista hänellä on yksi kultamitali Istanbulista 2001, kaksi hopea- ja kolme pronssimitalia. Kesäolympialaisiin Deák-Bárdos on osallistunut kolmesti: Sydneyssä 2000 hän oli sarjan 130 kg 11:s, Ateenassa 2004 sarjan 120 kg kymmenes ja Pekingissä 2008 sarjan 120 kg kahdeksas.


title: Ansipin III hallitus

text: Ansipin III hallitus oli Viron tasavallan, pääministeri Andrus Ansipin johtama oikeistohallitus. Tasavallan presidentti Toomas Hendrik Ilves nimitti hallituksen virkaansa 5. huhtikuuta 2011. Hallituksen muodostivat Ansipin johtama Reformipuolue ja Isänmaan ja Res Publican liitto (IRL) ja se istui yhteensä 1086 päivää.


title: Ansipin III hallitus

text: Ansipin kolmanteen hallitukseen nimitettiin yhteensä 13 ministeriä. Hallituksen ainoat naispuoliset ministerit olivat ympäristöministeri Keit Pentus-Rosimannus ja kulttuuriministeri Urve Tiidus.


title: Ansipin III hallitus

text: Hallituksen puolustusministeri, Isänmaan ja Res Publican liiton entinen puheenjohtaja ja maan entinen pääministeri Mart Laar tiedotti eroavansa toukokuussa 2012. Laar oli saanut aivohalvauksen saman vuoden helmikuussa, eikä enää kyennyt hoitamaan tehtäviään täysipainoisesti. Laaria seurasi puolustusministerinä IRL:n puheenjohtaja Urmas Reinsalu.


title: Ansipin III hallitus

text: Oikeusministeri Kristen Michal päätti erota joulukuussa 2012 Reformipuolueen saamien epämääräisten rahaerien nostaman kohun vuoksi. Entisen kansanedustajan mukaan nimettömiä varoja oli kierrätetty Reformipuolueelle sen jäsenten kautta Michalin ehdotuksesta. Tutkimusten jälkeen syytteistä luovuttiin. Oikeusministeriksi nousi Ansipin hallituksen sosiaaliministerinä toiminut Hanno Pevkur.


title: Ansipin III hallitus

text: Kulttuuriministerinä toiminut Rein Lang erosi joulukuussa 2013 Sirp-kulttuurilehden ympärillä syntyneen kuohunnan seurauksena. Kulttuuripiirit syyttivät Langia pyrkimyksistä ottaa Sirp-lehti hallintaansa. Syksyllä 2013 lehdelle oli nimitetty Reformipuoluetta lähellä oleva uusi päätoimittaja Kaur Kender, joka erotti neljä pitkäaikaista toimittajaa ja ilmoitti lehden suunnanmuutoksesta. Kulttuuripiirit protestoivat ja epäilivät välittömästi Langia. Myöhemmin selvisi, että lehden toiminta oli hyväksytetty hänellä. Protestien seurauksena Sirpistä erotetut toimittajat saivat työnsä takaisin ja päätoimittaja Kender sekä ministeri Lang erosivat. Langin tilalle uudeksi kulttuuriministeriksi nimitettiin Urve Tiidus.


title: Emmanuel Sanon

text: Emmanuel Sanon (25. kesäkuuta 1951 – 21. helmikuuta 2008) oli haitilainen jalkapalloilija.


title: Emmanuel Sanon

text: Sanon on yksi kuuluisimmista haitilaispelaajista. Hän teki Haitin maajoukkueessa lähes 50 maalia. Sanon oli mukana 1974 MM-kisoissa, joka on maan ainoa esiintyminen maailmanmestaruuskilpailuissa. Sanon teki kisoissa Haitin molemmat maalit. Ensimmäinen maaleista siirsi Haitin 1–0 johtoon Italiaa vastaan vaikka hallitseva maailmanmestari ei ollut päästänyt maaliakaan 19 edellisessä ottelua. Italia voitti lopulta ottelun 4–1.


title: Emmanuel Sanon

text: Sanon pelasi urallaan muun muassa belgialaisessa Germinal Beerschotissa ja NASL:n San Diego Sockersissa. Pelaajauransa päätyttyä polvivammaan hän ryhtyi valmentajaksi. Sanon valmensi muun muassa Yhdysvalloissa ja toimi myös Haitin maajoukkueen päävalmentajana.


title: Emmanuel Sanon

text: Sanon kuoli 56-vuotiaana haimasyöpään.


title: Falcon Heavy

text: Falcon Heavy on yhdysvaltalaisen SpaceX-yhtiön Falcon-rakettiperheeseen kuuluva raskas kantoraketti. Sen kapasiteetti on 64 800 kilogrammaa matalalle Maan kiertoradalle. Se on maailman tehokkain käytössä oleva kantoraketti, kunnes NASA saa valmiiksi Space Launch System -kantorakettinsa.


title: Falcon Heavy

text: Kaksivaiheisen raketin pääosan kyljellä on kaksi lisärakettia. Se rakentuu vahvasti keskiraskaan Falcon 9:n pohjalle. Keskiraketti on Falcon 9 -raketti sellaisenaan, ja sivuraketit ovat saman raketin ensimmäiset vaiheet.


title: Falcon Heavy

text: Space X kertoo sivuillaan laukaisun hinnaksi 90 miljoonaa dollaria (8 tonnia geostationaariselle siirtoradalle). Esimerkiksi Yhdysvaltain avaruushallinnon Nasan tulevan SLS-kantoraketin lennon kulut ovat noin miljardi dollaria, koska siinä ei käytetä raketin vaiheita uudelleen.


title: Falcon Heavy

text: Syyskuun 2016 alussa sattuneen Falcon 9 -raketin räjähdyksen ja vuoden 2017 kireän lentoaikataulun vuoksi SpaceX teki ensimmäisen koelaukaisun 6. helmikuuta 2018 Cape Canaveralista Floridasta. Elon Musk arveli hieman ennen laukaisua ensimmäisen koelaukaisun olevan haastava ja epäonnistumisen todennäköisyys on maininnanarvoinen. Syynä tähän hän kertoo aiempien testien mahdottomuuden maanpinnalta käsin.


title: Falcon Heavy

text: Ensimmäisen Falcon Heavy -raketin lasti ei ollut erityisen arvokas, vaan kiertoradalle lähetettiin Muskin oma käytetty keskiyönpunainen Tesla Roadster -sähköauto. Sen kyydissä on nukke, jonka päälle on puettu SpaceX:n suunnittelema avaruuspukukonsepti. Yhtiön mahdollisesti tulevilla miehitetyillä avaruuslennoilla tullaan käyttämään samaa pukua. Laukaisu onnistui, ja Tesla lähti ellipsin muotoiselle radalle kiertämään Aurinkoa. Rata vie sen myös lähelle Marsia.


title: Falcon Heavy

text: Raketin kaksi sivuilla ollutta lisärakettia laskeutui onnistuneesti samanaikaisesti takaisin Cape Canaveraliin. Keskiraketin piti laskeutua autonomiselle lautalle Floridan rannikolle, mutta kaksi kolmesta moottorista ei käynnistynyt lainkaan. Tämän seurauksena raketti laskeutui sadan metrin päähän lautasta, osuen mereen 480 kilometrin tuntivauhdilla ja tuhoutui täysin. Onnettomuuden syyksi SpaceX kertoo rakettimoottorien uudelleensytytykseen käytetyn sytytysaineen TEA-TEB (trietyylialumiini-trietyyliboraani) -yhdistelmän loppuneen kesken.


title: Epke Zonderland

text: Epke Jan Zonderland (s. 16. huhtikuuta 1986 Lemmer) on alankomaalainen telinevoimistelija. Hän on olympiavoittaja, kolminkertainen maailmanmestari ja kaksinkertainen Euroopan mestari.


title: Epke Zonderland

text: Zonderland voitti rekin olympiakultaa Lontoossa 2012 saatuaan loppukilpailussa 16,533 pistettä, 0,133 enemmän kuin toiseksi sijoittunut Fabian Hambüchen ja 0,167 enemmän kuin kolmanneksi sijoittunut puolustava mestari Zou Kai. Kyseessä oli Alankomaiden ensimmäinen telinevoimistelun olympiakulta 84:ään vuoteen. Pekingin 2008 ja Rio de Janeiron 2016 olympialaisissa hän oli rekillä seitsemäs.


title: Epke Zonderland

text: Zonderland voitti rekin maailmanmestaruuden Antwerpenissa 2013, Nanningissa 2014 ja Dohassa 2018. Hän on saavuttanut rekillä myös kolme MM-hopeaa, Euroopan mestaruuden Berliinissä 2011 ja Sofiassa 2014 sekä kaksi EM-hopeaa. Nojapuilla hän on voittanut EM-tasolla yhden hopean ja kaksi pronssia.


title: Epke Zonderland

text: Zonderland valittiin vuonna 2009 Alankomaiden Vuoden miesurheilijaksi.


title: Wuhanin metro

text: Wuhanin metro on metrojärjestelmä Wuhanissa, Kiinassa. Osittain kohoradalla kulkevan automaattimetron ensimmäinen linja avattiin 2004, järjestelmän ollen kuudes manner-Kiinan metrojärjestelmä Pekingin, Tianjinin, Shanghain, Kantonin ja Dalianin jälkeen.


title: Pioneeripataljoona 28 (jatkosota)

text: Pioneeripataljoona 28 eli PionP 28 oli jatkosodan aikainen Keski-Pohjanmaan sotilasläänin Sisä-Suomen suojeluskuntapiirissä perustettu divisioonan pioneeripataljoona, joka kuului 11. divisioonaan.


title: Pioneeripataljoona 28 (jatkosota)

text:
Pataljoona perustettiin Rautalammella 17.–20. kesäkuuta 1941 Rautalammen, Vesannon ja Konneveden reserviläisistä.
Pataljoona keskitettiin 21.6. jalkamarssina Suonenjoelle ja sieltä junakuljetuksena Liperiin, jonne se saapui 22.6.1941.


title: Pioneeripataljoona 28 (jatkosota)

text: Pataljoona kotiutettiin 24.11.1944 Rautalammilla.


title: Miral

text: Miral on Israelissa kuvattu monikansallinen elokuva vuodelta 2010. Miralin on käsikirjoittanut oman kirjansa pohjalta palestiinalainen Itä-Jerusalemista kotoisin oleva toimittaja Rula Jebreal, joka on itse kasvanut samassa tyttökoulussa kuin elokuvan Miral. Elokuvan on ohjannut amerikanjuutalainen Julian Schnabel, jonka perheen tausta on vahvasti siionistinen. Muun muassa Golden Globe -palkinnon saaneen Schnabelin elokuvat ovat tunnettuja kauneudestaan ja tunteikkuudestaan.


title: Miral

text: Elokuva kertoo Israelin ja palestiinalaisten välisestä syvästä konfliktista sen keskellä elävien ihmisten silmin. Miralin tarina on täynnä vastakkainasettelua yhteisessä maailmassa: hämmentäviä kokemuksia siitä, kun ystävä onkin vihollisen puolella ja kun omilla läheisillä on eri näkemyksiä oikeista keinoista yhteisessä asiassa.


title: Miral

text: Elokuvassa näyttelee Sheik Shaabahin roolin israelilainen näyttelijä Juliano Mer-Khamis, joka surmattiin 4. huhtikuuta 2011.


title: Miral

text: Elokuva esitettiin ensi kertaa Venetsian elokuvajuhlissa syyskuussa 2010. Suomessa esitys tapahtui Artisokka-festivaalilla Helsingissä 10. huhtikuuta 2011.


title: Miral

text: Israel on paheksunut Schnabelin elokuvan taannoista esittämistä YK:n tiloissa.


title: Miral

text: Nyt-liitteessä neljä kriitikkoa antoi elokuvalle pistekeskiarvon 2,3.


title: António Félix da Costa

text: António Maria de Mello Breyner Félix da Costa (s. 31. elokuuta 1991 Lissabon, Portugali) on portugalilainen moottoriurheilija. Hän kilpailee tällä hetkellä Formula E -sähköautosarjassa. Hän kuului vuodet 2012-2015 Red Bullin nuorten kuljettajien kehitysohjelmaan ja työskenteli Red Bullin Formula 1 -tallin testi- ja varakuljettajana.


title: António Félix da Costa

text: Hänen veljensä Duarte on myös moottoriurheilija.


title: António Félix da Costa

text: Hän aloitti uransa karting-sarjoissa yhdeksänvuotiaana. Vuonna 2002 Félix da Costa voitti Portugalin Karting Open ja Portugalin mestaruussarjan mestaruudet. Vuonna 2003 hän voitti Etelä-Portugalin mestaruussarjan mestaruuden. Vuonna 2004 Félix da Costa siirtyi KF3-luokkaan, jossa hän jatkoi vuoteen 2006 saakka jolloin hän voitti sarjan mestaruuden. Samana vuonna hän sijoittui toiseksi World Series Karting -mestaruussarjassa ja kolmanneksi Italian Open Masters -sarjassa. Vuonna 2007 Félix da Costa kilpaili KF2-luokassa. Hän sijoittui neljänneksi Tyynenmeren mestaruussarjassa ja toiseksi South-Garda Winter Clubissa.


title: António Félix da Costa

text: Vuonna 2008 Félix da Costa siirtyi Formula Renault-sarjaan. Hän sijoittui toiseksi Formula Renault NEC-luokassa häviten tallikaverilleensa Valtteri Bottasille, joka voitti sarjan mestaruuden. Seuraavana vuonna Félix da Costa voitti Formula Renault NEC-sarjan mestaruuden. Samana vuonna Félix da Costa sijoittui kolmanneksi Eurocup Formula Renault-sarjassa saavuttaen kolme voittoa ja yhden paalupaikan. Hän keräsi saman määrän pisteitä Jean-Éric Vergnen kanssa, mutta koska Vergnellä oli enemmän voittoja, hän sijoittui sarjassa toiseksi.


title: António Félix da Costa

text: Vuonna 2010 Félix da Costa kilpaili Formula 3 Euroseries-sarjassa voittaen kolme kilpailua ja sijoittuen yhteispisteissä seitsemänneksi. Vuonna 2011 Félix da Costa kilpaili muutamia kilpailuja Britannian Formula 3 -sarjassa saavuttaen kaksi palkintosijaa ja yhden kilpailun nopeimman kierroksen. Vuoden 2012 lopussa Félix da Costa ajoi voittoon arvostetussa Macaon Grand Prix F3-kilpailussa. Félix da Costa ajoi jälleen marraskuussa 2013 Macaossa sijoittuen tällä kertaa toiseksi.


title: António Félix da Costa

text: Félix da Costa palasi kilpailemaan Macaon GP:ssä kauden 2016 päätteeksi. Hän voitti kilpailun toista kertaa.


title: António Félix da Costa

text: Vuonna 2010 Félix da Costa ajoi kaksi kilpailua GP3-sarjassa Carlin-tallissa tuuraten Lucas Forestia. Hän saavutti kolme pistettä. Félix da Costa jatkoi täyden kauden GP3-sarjassa kaudella 2011 Status-tallissa. Hän voitti kauden päättävän Italian sprinttikilpailun ja sijoittui kauden kokonaispisteissä sijalle 13.


title: António Félix da Costa

text: Vuonna 2012 Félix da Costa siirtyi takaisin Carlin-talliin. Hän ajoi kauden avauskilpailussa Espanjassa aika-ajoissa paalupaikalle, mutta otti varaslähdön ja sai rangaistuksen pudoten pois kärkitaistelusta. Hän ajoi kauden ensimmäisen voittonsa Britannian ensimmäisessä kilpailussa.


title: António Félix da Costa

text: Unkarin viikonlopun ensimmäisessä kilpailussa Félix da Costa lähti kakkosruudusta ja nousi heti paalulta lähteneen Aaro Vainion edelle kärkeen ja voitti kilpailun. Toisessa kilpailussa Félix da Costa lähti märällä radalla kahdeksannesta ruudusta. Radan kuivuessa hän haki kuivan kelin renkaat alle ja otti kisan kärjessä välikelin renkailla ajaneet Matias Laineen ja Aaro Vainion kiinni ja ajoi jälleen voittoon. Hän teki samalla GP3-historiaa voittamalla viikonlopun molemmat startit, kun ennen tätä yksikään kuljettaja ei ollut yltänyt vastaavaan suoritukseen. Félix da Costa sijoittui loppupisteissä lopulta kolmanneksi ottaen kolme voittoa, yhden paalupaikan ja kuusi kilpailun nopeinta kierrosta.


title: António Félix da Costa

text: Vuonna 2012 Félix da Costa tuli mukaan Formula Renault 3.5 -sarjaan kesken kauden korvaten Lewis Williamsonin Arden Caterham-tallissa. Hän voitti kauden loppua kohti neljä kilpailua sijoittuen loppupisteissä lopulta neljänneksi.


title: António Félix da Costa

text: Vuonna 2013 Félix da Costa ajoi täyden kauden sarjassa jatkaen Arden Caterhamilla. Hän ajoi voittoon avausviikonlopun toisessa kilpailussa Italian Monzassa. Kauden toisen voittonsa Félix da Costa otti syyskuussa Unkarin Hungaroringillä viikonlopun toisessa kilpailussa. Ranskan Paul Ricardin radalla hän ajoi kilpailun toiseksi, mutta kisan voittaneen Kevin Magnussenin hylkäyksen johdosta Félix da Costa nousi kilpailun voittajaksi. Hän saavutti kaiken kaikkiaan kolme voittoa, yhden paalupaikan ja kaksi kilpailun nopeinta kierrosta sijoittuen sarjan kolmanneksi.


title: António Félix da Costa

text: Jäätyään ilman F1-kilpakuljettajan paikkaa kaudelle 2014, Félix da Costa pääsi testaamaan BMW:n DTM-sarjan autoa. Testit menivät hyvin ja myöhemmin ilmoitettiin Félix da Costan ajavan BMW:n autoa DTM-sarjassa kaudella 2014. Tammikuussa BMW ilmoitti Félix da Costan liittyvän BMW Team MTEK-talliin Timo Glockin tallikaveriksi. Hän saavutti ensimmäisellä kaudellaan vain kuusi pistettä sijoittuen sarjan 21:ksi.


title: António Félix da Costa

text: Kaudella 2015 Félix da Costa vaihtoi BMW Team Schnitzer -talliin saaden tallikaverikseen Martin Tomczykin. Lauantain kilpailussa Zandvoortin radalla hän ajoi ensimmäistä kertaa palkintokorokkeelle sijoituttuaan toiseksi. Sunnuntain kilpailussa hän otti ensimmäisen osakilpailuvoittonsa lähdettyään paalupaikalta. Kauden aikana hän keräsi kolme palkintosijoitusta, yhden paalupaikan, yhden nopeimman kierroksen ja 79 pistettä sijoittuen sarjan 11:nneksi.


title: António Félix da Costa

text: Félix da Costa jatkoi sarjassa kaudella 2016 samassa tallissa. Hän sijoittui kauden aikana kerran palkintosijalle kerran, kun hän ajoi Hungaroringillä ajetussa sunnuntain kilpailussa kolmanneksi. Viimeisenä kilpailuviikonloppunaan Hockenheimringllä hän ajoi molemmissa kilpailussa paalulle. Félix da Costa jätti sarjan kauden päätteeksi keskittyäkseen Formula E:hen.